Jerinić: Nije mi dozvoljeno da položim vijenac na spomen-kosturnicu | Društvo\nJerinić: Nije mi dozvoljeno da položim vijenac na spomen-kosturnicu | MONDOBA\nJerinić: Nije mi dozvoljeno da položim vijenac na spomen-kosturnicu 0 Podijeli Podijeli na facebook Podijeli na twitter Podijeli na viber Pošalji na mail\n27.12.2020. / 20:27 20:29\nJerinić: Nije mi dozvoljeno da položim vijenac na spomen-kosturnicu\nAutor Dragana Božić 27.12.2020. / 20:27 20:29\nGradonačelnik Doboja Boris Jerinić rekao je da mu danas nije dozvoljeno da položi vijenac na spomen-kosturnicu i obrati se povodom obilježavanja 105 godina od internacije Srba u logor u Doboju, gradu koji decenijama gaji i čuva sjećanje na te mučenike i stradalnike.\nJerinić je rekao da on, kako god se zvao i kojoj političkoj opciji pripadao, ovaj čin osjeća kao patriotski dug, obavezu i poštovanje prema precima, te je upitao kome je uopšte bilo potrebno da baca i sjenku skandala iznad kostiju tih žrtava, javlja Srna.\n"Čitav niz godina ovu komemorativnu svečanost održavali smo na lokalnom nivou, trudeći se da republičkim zvaničnicima ukažemo na njen značaj. Istovremeno je uporno ponavljan poziv vladike Vasilija da se podigne spomenik na željezničkoj stanici", rekao je Jerinić.\n"Nažalost, to je bilo sve od resornog ministarstva. I dalje je nastavljena praksa da gradske vlasti Doboja organizuju i bukvalo sve pripreme, a delegacija Ministarstva rada i boračko invalidske zaštite, nekada s ministrom na čelu, nekada ne, dolazila je iz Banjaluke s vijencima, obavila ceremonijal i to je bilo to", istakao je Jerinić.\n"Ministrovo je bilo samo da se pojavi. Vrhunac svega je bio potencijalni spomenik, oko koga su pregovori vođeni nekoliko godina. Činjenica je jedna jedina, tačna i neporeciva - tadašnji gradonačelnik Obren Petrović je presjekao raspravu, izdvojio pola miliona KM iz budžeta i spomenik je ugledao svjetlo dana 1. jula 2016. godine", naveo je Jerinić.\nJerinić je rekao da je, "istini za volju delegacija Ministarstva rada posljednjih godina dovodila četiri glumca u uniformama srpskih vojnika Velikog rata, malu govornicu i dvije zastave, koje bi instalirali za vrijeme polaganja vijenaca na spomen-kosturnicu" budući da je "trebalo opravdati troškove iz budžeta namijenjene za ovo obilježavanje, u visini od 5.000 KM, bez goriva i dnevnica".\nGodišnjica internacije Srba u austrougarskom logoru u Doboju\nDoboj Boris Jerinić


Predstavljeni tenkovi T-72 MS, poklon Rusije Srbiji (FOTO) - Povezane vesti - Naslovi.net\nNIŠ - Vojska Srbije predstavila je danas savremene tenkove T-72 MS, a prikazu u niškoj kasarni „Mija Stanimirović” prisustvovao je i predsednik Aleksandar Vučić. U pitanju su ruski tenkovi T-72, u modernizovanoj varijanti. Ovi tenkovi, koji su… »\nTango Six 28.11.2020\nSrbija želi da nabavi ruski sistem za elektronsko ratovanje Krasuha, potvrdio je danas prilikom obilaska kasarne „Mija Stanimirović“ u Nišu predsednik Srbije Aleksandar Vučić. Nakon medijskog predstavljanja doniranih tenkova iz Rusije T-72B1 MS… »\nVojska predstavila tenk T-72, jedan od najboljih na svetu\nNIŠ: Vojska Srbije predstavila je savremene tenkove T-72 MS, a prikazu u niškoj kasarni "Mija Stanimirović" je prisustvovao i predsednik Aleksandar Vučić. U pitanju su ruski tenkovi T-72, u modernizovanoj varijanti, koji se smatraju jednim od… »\nVojska Srbije u Nišu predstavila tenkove T-72 B1 MS iz ruske donacije\nPredsednik Srbije u niškoj kasarni na prikazu doniranog ruskog naoružanja najavio povećanje plata pripadnicima Vojske U kasarni Vojske Srbije „Mija Stanimirović“ u Nišu, danas je predstavljeno 11 tenkova T-72 B1 MS, deo ruske donacije od ukupno… »\nA od vojske tenk\nNiš, 28.11.2020. Vojska Srbije predstavila je danas savremene tenkove T-72 MS, a prikazu u niškoj kasarni prisustvovao je i predsednik Aleksandar Vučić, gde je na poklon dobio maketu tenka.… »\nVojska Srbije u Nišu predstavila tenkove T-72 MS\nVojska Srbije predstavila je savremene tenkove T-72 MS, koje nam je donirala Rusija. Prikazu u niškoj kasarni "Mija Stanimirović" prisustvovali su i predsednik Aleksandar Vučić, najviši vojni zvaničnici, ambasador Rusije u Srbiji Aleksandar… »\nNajbolji vojnički pasulj! Vučić na Instagram okačio hit-fotku iz Niša (foto)\nNIŠ - Najbolji vojnički pasulj sa pripadnicima Kopnene vojske u kasarni "Mija Stanimirović" u Nišu!, napisao je predsednik Srbije Aleksandar Vučić na zvaničnom Instagram nalogu Budućnost Srbije posle današnjeg prikaza tenkova T-72MS. On je danas… »\nU niškoj kasarni predstavljeno 11 tenkova, deo ruske donacije\nN1 Info 28.11.2020\nU kasarni Vojske Srbije "Mija Stanimirović" u Nišu danas je predstavljeno 11 tenkova T-72 B1 MS, deo ruske donacije od ukupno 30 tenkova. Izvor: N1 Prikazu je prisustvovao predsednik Srbije Aleksandar Vučić koji je ocenio da donacija iz Rusije… »\nPredsednik Vučić: Najbolji je vojnički pasulj\nAleksandar Vučić, predsednik Srbije, podelio je na nalogu na „Instagramu" detalj sa ručka u Nišu. Vojska Srbije predstavila je savremene tenkove T-72 MS, koje nam je donirala Rusija. Prikazu u niškoj kasarni "Mija Stanimirović" prisustvovao je i… »\nVečernje novosti 28.11.2020\nPREDSEDNIK Srbije Aleksandar Vučić danas je prisustvovao prikazu tenkova T-72 MS koje je Republika Srbija dobila kao donaciju od Ruske Federacije. Tenkovi su predstavljeni u niškoj kasarni "Mija Stanimirović". Još za vreme predstavljanja… »\nRuski Tenkovi za veću borbenu gotovost Srbije Vučić poručio: Cilj nam je da osnažimo našu vojsku i poziciju vojne…\nPREDSEDNIK Srbije Aleksandar Vučić oglasio se na Instagramu nakon posete niškoj kasarni "Mija Stanimirović". - Naš cilj je da još osnažimo našu vojsku i poziciju vojne neutralnosti, kako bismo mogli da odvratimo svakog potencijalnog agresora na… »\nTenkovi iz Rusije pomak za kopnenu vojsku; Moguće uvećanje plata vojnicima\nNIŠ - Predsednik Srbije Aleksandar Vučić izjavio je danas da će tenkovi T-72 MS koje smo dobili od Rusije značajan pomak za našu kopnenu vojsku i da će doprineti većoj borbenoj gotovosti Vojske Srbije. Vučić je, nakon prikaza savremenih tenkova… »\nPredsednik Srbije Aleksandar Vučić izjavio je danas na prikazu novih tenkova Vojske Srbije T-72MS da bi njeni pripadnici trebalo da dobiju vanredno povećanje plata. - Gledaćemo da napravimo vanredno povećanje plata za vojnike da njihovu motivaciju za… »\n"Očekujemo još tenkova, još BRDM-ova"\nNiš -- Predsednik Srbije Aleksandar Vučić prisustvuje danas prikazu tenkova T-72MS u Kasarni "Mija Stanimirović" u Nišu. Vučić je poručio da je zahvalan Rusiji na tome što je ovom donacijom pomogla Srbiji. "Danas ste mogli da vidite 11 novih… »\nHarčenko: Početak nove faze vojno-tehničke saradnje Srbije i Rusije\nNIŠ: Ambasador Rusije u Srbiji Aleksandar Bocan-Harčenko izrazio je u Nišu zadovoljstvo što se, kaže, stabilno realizuju planovi u ugovori između Rusije i Srbije i dodao da će dve zemlje nastaviti saradnju u vojnoj i vojno-tehničkoj sferi. Uvek… »\n"Uvek je bio najbolji vojnički pasulj" FOTO\nPredsednik Srbije Aleksandar Vučić prisustvovao je danas prikazu tenkova T-72MS u Kasarni "Mija Stanimirović" u Nišu. Za sve prisutne bio je obezbeđen obrok, vojnički pasulj, što je predsednik istakao tokom izlaganja. "Uvek je bio najbolji… »\nVučić: Moguće dodatno povećanje plata za vojnike\nBeograd -- Predsendik Srbije Aleksandar Vučić najavio je danas mogućnost dodatnog, vanrednog povećanja plata za pripadnike vojske u 2021. Vučić je naveo da očekuje da naredne godine budu povećana primanja samih vojnika, pored povećanja od pet… »\nVučić u Nišu: Predsednik prisustvovao prikazu tenkova T-72MS i oklopnih vozila sledi dodatno povećanje plata za vojsku…\nPredsednik Srbije Aleksandar Vučić prisustvuje prikazu tenkova T-72MS u Nišu u Kasarni "Mija Stanimirović" u Nišu. Oklopno-izviđački bataljon je prikazao vojnu opremu i tehniku koju je Rusija donirala Srbiji. Na prikazu je učestvovalo 11 tenkova… »\n"Ogroman broj zdravstvenih radnika, junaka, se hrabro suprotstavlja toj bolesti" "Ogroman broj zdravstvenih radnika, junaka, se hrabro suprotstavlja toj bolesti" Predsednik Srbije Aleksandar Vučić prisustvovao je danas prikazu tenkova T-72MS u kasarni… »\nMitiću, jel bolja mašina? Vučić iznenadio tenkistu iz niške kasarne pa otkrio da je bio pešadija! Pogledajte šta je…\nVučić je u govoru posle prikaza pozdravio sve i zahvalio se pa se i izvinio što su se smrzli ali je onda odmah poručio: Sad ćemo u toplo na pasulj! Smrzao sam se skroz, rekao posle odgovaranja na pitanja. NIŠ - Predsednik Srbije Aleksandar Vučić… »\nAl Jazeera 28.11.2020\nPredstavljeno je 11 tenkova T-72 B1 MS, dio ruske donacije od ukupno 30 tenkova. U kasarni Vojske Srbije "Mija Stanimirović" u Nišu, danas je predstavljeno 11 tenkova T-72 B1 MS, dio ruske donacije od ukupno 30 tenkova. Prikazu je prisustvovao… »\nBocan Harčenko najavio nastavak vojne saradnje: Rusija će rado isporučiti Srbiji oklopna vozila i druge vrste naoružanja…\nAmbasador Rusije u Srbiji Aleksandar Bocan-Harčenko izrazio je danas u Nišu zadovoljstvo što se, kako kaže, stabilno realizuju planovi i ugovori između Rusije i Srbije i dodao da će dve zemlje nastaviti saradnju u vojnoj i vojno-tehničkoj sferi. -… »\nPREDSEDNIK Srbije Aleksandar Vučić prisustvuje danas prikazu tenkova T-72MS u kasarni "Mija Stanimirović" u Nišu. Prikazu prisustvuju i potpredsednik Vlade Srbije i ministar odbrane Nebojša Stefanović i načelnik Generalštaba Vojske Srbije general… »\nVučić iznenadio tenkistu iz niške kasarne: Mitiću, jel bolja mašina? Predsednik otkrio i gde je služio vojsku\nVučić je u govoru posle prikaza pozdravio sve i zahvalio se pa se i izvinio što su se smrzli ali je onda odmah poručio: Sad ćemo na pasulj. Predsednik Srbije Aleksandar Vučić danas je boravio u niškoj kasarni "Mija Stanimirović" gde su mu… »\nPrikaz ruskih tenkova u kasarni u Nišu (VIDEO)\nVesti online 28.11.2020\nU Kasarni „Mija Stanimirović“ u Nišu u toku je prikaz ruskih tenkova T-72MS kojem prisustvuje i predsednik Srbije Aleksandar Vučić. Vojska Srbije predstavlja danas savremene tenkove T-72 MS, a prikazu u niškoj kasarni „Mija Stanimirović“… »\nPREDSEDNIK je najavio vanredno povećanje plata vojnicima da bi se njihova želja i motivacija za ostankom u vojsci povećala. Uz finansijsku motivaciju, predsednik je istakao da se radi na tome da vojska dobija najpovoljnije kredite za kupovinu stanova… »\nPredsednik Srbije Aleksandar Vučić prisustvovaće danas prikazu tenkova T-72MS u Kasarni "Mija Stanimirović" u Nišu. Prikazu će prisustvovati i potpredsednik Vlade Srbije i ministar odbrane Nebojša Stefanović i načelnik Generalštaba Vojske Srbije… »\nPrikaz tenkova u kasarni u Nišu, prisustvuje i Vučić\nBEOGRAD: Predsednik Srbije Aleksandar Vučić prisustvovaće prikazu tenkova T-72MS u Kasarni "Mija Stanimirović" u Nišu. Prikazu će prisustvovati i potpredsednik Vlade Srbije i ministar odbrane Nebojša Stefanović i načelnik Generalštaba Vojske… »\nTramp će u oproštajnom govoru reći da će se moliti za uspeh nove administracije\nBlic sport pre 3 satajoš 7 povezanih\nBajden stigao u Vašington: Novizabrani predsednik SAD odao poštu žrtvama kovida


Đerlek: Britanski soj virusa postaje dominantan u Srbiji, zato se pune bolnice – Sandzaklive.rs\nEpidemiološka situacija u Srbiji je zabrinjavajuća, a britanski soj virusa postaje dominantan, izjavio je državni sekretar Ministarstva zdravlja dr Mirsad Đerlek.\nPoručio je da je situacija u celoj Srbiji i u Novom Pazaru alarmantna i nestabilna.\n“Evidentno je da britanski soj pokazuje svoju snagu i po rečima stručnjaka, kolega epidemiologa, trenutno je 80 odsto prisutan. Sve je izvesnije da će britanski soj biti dominantniji nego osnovni soj, što opravdava ovo što se pune bolnice i što imamo mnogo viši broj zaraženih“, izjavio je Đerlek, prenosi RTS.\n“Moramo razgovarati sa građanima, moramo objašnjavati koliko je važna vakcina, jer je to jedini spas protiv ove opake bolesti, tako da se nadam da ćemo uspeti i ovde da napravimo pomak“, rekao je Đerlek.\n“Za sedam dana smo vakcinisali 2.000 ljudi, a za 40 dana 5.000. Nadam se da ćemo u narednom periodu zaista pokušati da promovišemo što više vakcinaciju u ovom regionu“, rekao je Đerlek.\nPosdsetimo, prema poslednjem preseku, u Srbiji je od posledica kovida 19 preminula još 31 osoba, a registrovano je novih 4.687 slučajeva. (rts)\nCovid19 Mirsad Đerlek Britanski soj


Apple odlučio da štiti našu privatnost na internetu, za koliko godina će i Google?\nIz kompanije Apple je stigla objava da su u svom brauzeru Safari omogućili blokiranje apsolutno svih kolačića za praćenje.\nŠest meseci nakon što je to uradio Firefox, a dve godine pre Google-a, Apple je u svom brauzeru Safari omogućio blokiranje kolačića za praćenje. Na ovaj način je unapređena Safarijeva funkcija za „Inteligentno sprečavanje praćenja” (ITP), pa su sajtovi onemogućeni da prate internet navike korisnika.\nGoogle je najavio da će uraditi istu stvar za svoj Chrome, ali su sebi postavili rok do 2022. godine. Ovime je Apple na dve godine dobio bitku za veliki broj korisnika koji žele što više da zaštite svoju privatnost.\n„Kolačići za praćenje” prave zapise o internet istoriji korisnika, pa ih kompanije koriste da prilagode sadržaj koji će plasirati određenom korisniku. Na primer, poslovni modeli Google-a i Facebook-a u velikoj meri zavise od ovih kolačića, pošto pomoću njih preciznije „gađaju” korisnike reklamama.\nInženjer Apple-a koji stoji iza nove funkcije Safarija, izjavio je kako ovo znači da je od sada podrazumevano podešavanje da su blokirani apsolutno svi kolačići koji vas prate preko više sajtova. On je dodao i da korisnici neće primetiti veliku razliku pošto je do sada većina third-party kolačića bila blokirana u Safariju.\nNova funkcija takođe osigurava da sajtovi i tracker-i ne mogu da prate digitalne otiske korisnika koji već koriste neke alate za sprečavanje praćenja ili alate za privatnost. Apple se čak zahvalio Google-u pošto su u ovogodišnjem izveštaju otkrili kako Safarijeva funkcionalnost za sprečavanje praćenja zapravo omogućava praćenje. Neki elementi ITP-a su mogli da budu iskorišćeni da se korisnicima uzme digitalni otisak i upravo to su zakrpili u novom apdejtu.\nKada je ITP lansiran pre tri godine, postavio je novi standard za privatnost korisnika na internetu, kako na desktopu tako i na mobilnim platformama. U velikoj meri je ovaj uspeh postignut zbog korišćenja mašinskog učenja kako bi se unapredila funkcionalnost.\nDok skeptici tvrde da nema smisla zabranjivati kolačiće za praćenje jer će kompanije samo pronaći manje providne načine da urade ono što su naumile, The Washington Post je najavio da se priprema na budućnost u kojoj će razvijati ciljanje korisnika na osnovu konteksta, a ne poverljivih podataka.


Ambasador Srbije u Turskoj povučen zbog tvitovanja? – Nadlanu.com\nAmbasador Srbije u Turskoj povučen zbog tvitovanja?\nObjavljeno 6. juna 2013. / 09:27:17\nAmbasador Srbije u Ankari demantuje Ministarstvo spoljnih poslova koje je saopštilo da je on znao da je povučen i da je tražio da ostane u Ankari, prenosi B92.\nSrpski ambasador u Turskoj Dušan Spasojević dobio je naredbu iz Ministarstva spoljnih poslova da se povuče s položaja u naredna 24 sata.\nKako B92 nezvanično saznaje, kao obrazloženje za njegovu smenu navodi se da je ambasador davao izjave za B92 i RTS bez odobrenja Ministarstva. Spasojević je inače u programu TV B92 opisivao situaciju u Turskoj i davao informacije o našim državljanima.\nNa molbu da potvrdi ili demantuje tvrdnje o smeni, Spasojević je samo rekao da ne želi da komentariše dok ne bude zvanično obavešten, ali je dodao da, prema važećim propisima koje je doneo ministar Mrkić, ima pravo i obavezu kao ambasador da daje izjave kada je vanredna situacija i kada je u pitanju bezbednost građana Srbije.\nU Ministarstvu, s druge strane, objašnjavaju da je ambasador smenjen još pre nekoliko meseci, ali da je na lični zahtev ostao duže zbog porodice.\nSpasojević je potom na svom Tviter nalogu objavio da je “notorna neistina da je na lični zahtev u Ankari ostao duže zbog porodice”.\nOn je takođe putem Tvitera rekao i da se u svom izveštavanju ograničio samo na nedvosmislen savet srpskim državljanima u Turskoj da izbegavaju mesta javnih okupljanja, dok je u drugom tvitu rekao da nije u svom obraćanju iražavao svoj jasan stav po pitanju onoga šta se dešava, odnosno da ni u jednom momentu nije izveštavao o zbivanjima.\nSpasojević, kome je očigledno zamereno što i tvituje, sudećima prema komentarima na toj društvenoj mreži je na istoj toj mreži sinoć obavestio javnost da su tri suzavca bačena u dvorište ambasade Srbije u Ankari i da je sve bili pod dimom.\nSpasojeviću je, nakon vesti da mu je naloženo da se hitno povuče, putem Tvitera stiglo mnogo poruka podrške, među kojima ima i onih sa domaće javne i političke scene. Vest je takođe putem Tvitera obišla svet.\nLevandovski želi da ode iz Borusije Dortmund


Elektromontaža dobila sertifikat za implementaciju standarda protiv mita i korupcije - Elektromontaža - Let The Power Flow\nElektromontaža d.o.o. Kraljevo, kao jedna od vodećih kompanija u Republici Srbiji u oblasti izvođenja elektromontažnih radova, po okončanju neophodnih pripremnih radnji, dobila je 12. јanuara 2021. godine, sertifikat za implementaciju standarda ISO 37001:2016.\nStandardom ISO 37001 određuju se smernice za uspostavljanje, implementaciju, održavanje i unapređenje sistema menadžmenta protiv mita i korupcije u cilju sprečavanja, otkrivanja i adekvatnog odgovora u slučaju podmićivanja.\nTrajno opredeljenje kompanije kojim se određuje i definiše strategija borbe protiv mita i korupcije, sadržano je u dokumentu Politika borbe protiv mita i korupcije. Na taj način je usvojena politika „nulte tolerancije protiv svih oblika zahtevanja, primanja, nuđenja i davanja mita od strane menadžmenta i njenih zaposlenih ili bilo koje osobe ili organizacije koja deluje za kompaniju ili u njeno ime“ (Politika borbe protiv mita i korupcije).\nImplementacijom standarda ISO 37001 doprinosi se kontinuiranom unapređenju sistema menadžmenta protiv mita, korupcije i svih neprimerenih radnji u realnom okruženju i u skladu sa procenjenim rizicima. Sprovođenjem sveobuhvatnog programa aktivnosti, od nadgledanja i prepoznavanja do sprečavanja svih oblika koruptivnih aktivnosti, kompanija dokazuje posvećenost očuvanju integriteta i podizanju kvaliteta poslovanja zasnovanog na etičkim vrednostima sadržanim u programu podrške ovoj politici.


Gradnja i opremanje - ARTIKO BED&SLEEP - strana 1 | Nekretnine.rs\n060 390 3000\nFirma ARTIKO BED&SLEEP doo, osnovana je 1995 godine, kao mala zanatska radionica za tapaciranje i popravku namestaja. Vremenom je mala zanatska radionica prerasla u porodično preduzeće koje se do danas bavi projektovanjem i proizvodnjom ručno rađenog, tapaciranog nameštaja po meri i želji kupca, opremanjem enterijera, proizvodnjom nameštaja za ugostiteljske objekte, restorane i hotele.\nPoseban značaj pridajemo proizvodnji ekskluzivnih tapaciranih kreveta, kvalitetnih dušeka i ostale opreme za spavanje.\nKreveti se rade u četiri grupe:\nBase (osnovni), Spring Base (baza sa federima), Integra (krevet sa integrisanim jezgrom) i Function (krevet sa kutijom za posteljinu).\nU želji da upotpunimo i kompletiramo ponudu opreme za spavaću sobu i da kupcima olakšamo kupovinu u smislu „sve na jednom mestu“ svakodnevno u našu ponudu uvodimo nove proizvode iz ovog segmenta.\nUz veliki izbor raznovrsnog mebl-štofa, mogućnost kreiranja nameštaja po obliku i dimenzijama prostora, kvalitetne podkonstrukcije i proverene ergonomije, Vaš poslovni prostor će u potpunosti zadovoljiti najviše kriterijume\nKonačan pečat na izgled Vašeg nameštaja u mnogome zavisi i od pravog izbora mebl-štofa. Mebl-štof možete kupiti kod nas čak i ako se ne odlučite za naš nameštaj


BalkanMagazin :: NIS nastavlja da oprema bolnice\nutorak, 25. decembar 2018 01:10\nTradicionalna donacije NIS-a medicinskim ustanovama ovoga puta je otišla u Kraljevo i Kosovsku Mitrovicu.\nPredstavnici Naftne industrije Srbije uručili su juče u prostorijama Opšte bolnice Studenica u Kraljevu donaciju ovoj medicinskoj ustanovi, koja se sastoji od sredstava koja su prikupili zaposleni NIS-a i sama kompanija, u okviru ovogodišnje humanitarne akcije.\nDonacija vredna oko 100.000 evra biće usmerena na nabavku novog laparoskopskog stuba, koji će omogućiti primenu savremenih hirurških metoda u lečenju svih korisnika medicinskih usluga Opšte bolnice Studenica.\nDr Zlatibor Lončar, ministar zdravlja u Vladi Republike Srbije zahvalio se NIS-u na uručenim donacijama i istakao njihov značaj za dalji rad zdravstvenih ustanova u Kraljevu i Kosovskoj Mitrovici.\n„Želim neizmernu zahvalnost da uputim svim ljudima u NIS-u, kao i rukovodstvu kompanije, jer u današnje vreme, koliko god da ste dobra kompanija, nije lako doneti odluku da nešto poklonite. Ova donacija je samo delić onoga što NIS poklanja kao društveno-odgovorna kompanija zdravstvenom sistemu Srbije. Posebno bih želeo da ukažem na činjenicu da NIS ove i slične humanitarne akcije inicira sam, što je danas izuzetna retkost. Uveren sam da se NIS neće zaustaviti na ovome. Drago mi je što će i mladi specijalisti Opšte bolnice u Kraljevu moći da rade na najnovijem medicinskom aparatu, a samim tim da primene u praksi i dodatno usavrše sva znanja koja su stekli tokom specijalizacije. Takođe, zahvaljujem NIS-u i na nabavci novog sanitetskog vozila za Kliničko-bolnički centar u Kosovskoj Mitrovici, koji će doprineti tome da se u svakom trenutku pomogne i spase nečiji život“, rekao je Lončar.\nKiril Tjurdenjev, dr Zoran Mrvić i dr Zlatibor Lončar\nKiril Tjurdenjev, generalni direktor NIS-a, izjavio je da je donacija Opštoj bolnici Studenica poklon kompanije i svih zaposlenih.\n„NIS je velika porodica u kojoj delimo istinske, proverene vrednosti. Brinemo jedni o drugima, kao i o zajednici u kojoj živimo i radimo. Kada nekome poželimo dobro zdravlje, trudimo se da pomognemo toj želji i da se ostvari. Trudimo se i da uvek budemo tamo gde smo najpotrebniji. Uvereni smo da će stručni tim ove važne ustanove nabavkom moderne hiruške opreme dobiti značajnu podršku“, naglasio je Tjurdenjev.\nIstičući značaj donacije koju je kompanija NIS ovom prilikom uručila i Kliničkom centru u Kosovskom Mitrovici generalni direktor NIS-a je rekao da su „praznični dani prilika za još jedan poklon NIS-a - sanitetsko vozilo namenjeno Kliničkom centru u Kosovskoj Mitrovici. Želja nam je da što manje bude potrebno, ali verujemo da će ljudima doneti sigurnost da im je medicinska pomoć dostupna. Posebno nam je važno što je u ovom vozilu i mobilni inkubator. Svaka beba koja pronađe svoju snagu, svako izlečenje ovde u bolnici, biće za nas potvrda da dobre namere mogu da postanu najbolji životni ishodi“.\nDr. Zoran Mrvić direktor Opšte bolniceStudenica u Kraljevu se ovom prilikom zahvalio NIS-u na donaciji koju je kompanija uručila ovoj zdravstvenoj ustanovi.\nDr. Zoran Mrvić uručuje zahvalnicu Kirilu Tjurdenjevu\n„U toku prethodne posete gospodina ministra najavili smo da će biti u planu jedna velika donacija i to se ostvarilo. Ovoga puta nam je došao Deda mraz iz daleke Rusije i donirao ovu značajnu donaciju u vrednosti od 100.000 evra, koju ćemo pretočiti u najnoviji laparoskopski stub. Do sada smo koristili aparat iz 2004. godine a sada će on biti zamenjen novim koji će pomoći i unaprediti rad stručnjaka u našoj bolnici. Još jednom se zahvaljujem kompaniji NIS što je imala razumevanja i što njihova društvena odgovornost očigledno prevazilazi naša shvatanja. Ali, znajući strategiju naše bolnice i partnerske odnose sa ministarstvom zdravlja, partnerske odnose sa ljudima dobre volje nadam se da ćemo sarađivati i narednih godina“, naglasio je Mrvić.\nDr Milan Ivanović, direktor Kliničko-bolničkog centra u Kosovskoj Mitrovici, istakao je da su u ovoj bolnici „zahvalni NIS-u na ovoj dragocenoj donaciji, pogotovo u ovom teškom trenutku za naš narod. Vidimo da ima puno ljudi koji vode brigu o lečenju naših pacijenata, a saznanje da se jedna kompanija kao što je NIS setila naše zdravstvene ustanove budi optimizam i uverava nas da možemo da nastavimo dalje. Putem ovakvih donacija, podrške Ministarstva zdravlja, kao i kompanija kao što je NIS, uspevamo da održimo funkciju i da pružimo adekvatnu zdravstvenu pomoć našim pacijentima“.\nZahvaljujući sredstvima koja su prikupljena u okviru ovogodišnje humanitarne akcije NIS-a značajno će se unaprediti kvalitet rada Opšte bolnice Studenica u Kraljevu, ustanove koja pruža zdravstvenu zaštitu korisnicima medicinskih usluga sa teritorije Kraljeva, Raške, Novog Pazara, Tutina, Čačka, Vrnjačke Banje, Aleksandrovca, Kruševca, Kosovske Mitrovice, odnosno za više od 500.000 stanovnika.\nTakođe, kako bi najmlađim pacijentima Opšte bolnice Studenica u Kraljevu ulepšali predstojeće praznike, ministar Lončar i menadžmenet NIS-a obišli su ovom prilikom odeljenja čiji će rad biti poboljšan ovom donacijom i uručili novogodišnje paketiće mališanima koji se leče u ovoj zdravstvenoj ustanovi. Novogodišnjim poklonima kompanija NIS će obradovati i decu koja se nalaze na lečenju u Kliničko-bolničkom centru u Kosovskoj Mitrovici.\nOvogodišnjom humanitarnom akcijom, NIS nastavlja sa tradicijom pružanja podrške medicinskim ustanovama koje su od vitalnog značaja za društvo, a posebnu pažnju, u skladu sa korporativnim sloganom Budućnost na delu, kompanija posvećuje unapređenju kvaliteta života najmlađih.\nTako su u okviru prošlogodišnje filantropske akcije kompanija NIS i njeni zaposleni obezbedili sredstva veća od 16 miliona dinara za nabavku nove medicinske opreme za potrebe Instituta za zdravstvenu zaštitu dece i omladine u Novom Sadu, dok je od sredstava prikupljenih u okviru humanitarne akcije prethodne godine NIS donirao savremene medicinske aparate za unapređenje rada Univerzitetske dečje klinike Tiršova u Beogradu.


CDR i CPE osuđuju kršenje prava radnika i radnica u fabrici Aptiv | CPE - Centar za politike emancipacije\n01/07/2021 | Vesti\nCentar za dostojanstven rad i Centar za politike emancipacije najoštrije osuđuju kršenja prava radnika i radnica u preduzeću Aptiv Contract Services d.o.o. iz Leskovca koji su primorani da potpisuju izjavu kojom se odriču prava na ograničeno radno vreme kod poslodavca. Izjava koja je ponuđena radnicima na potpisivanje, zbog povećanog obima posla po porudžbini kompanije Daimler iz Nemačke, kaže da zaposleni “dobrovoljno žele da budu radno angažovani na svom radnom mestu po 12 sati dnevno” u periodu nešto dužem od mesec dana.\n• državne organe i institucije da najoštrije sankcionišu ovakve i slične prakse;\n• kompaniju Daimler da pod hitno izvrši pritisak na podugovaračku kompaniju da sa ovakvom praksom prekine;\n• organizacije civilnog društva i sindikate da pruže podršku radnicima i radnicama koji su sistematski ugnjetavani.\nJedna od osnovnih posledica kršenja prava na ograničeno radno vreme i dvanaestočasnovnog radnog dana je umanjena koncentracija zaposlenih i značajno veći rizik od povređivanja na radu. U drugom delu sporne izjave zaposleni se praktično odriču prava na naknadu štete za posledice koje proističu iz ovakve nezakonite organizacije radnog vremena, a te posledice se pre svega mogu povezati sa potencijalnim povređivanjem radnika i radnica usled premora i neadekvatne zaštite u procesu rada.\nAutentičnost dokumenta potvrdio je i poslodavac, a nekoliko dana kasnije preneta je i izjava predsednika Samostalnog sindikata metalaca Srbije Zorana Markovića da se u ovoj fabrici radilo i po 72 sata nedeljno.\nOvakva praksa je karakteristična za prinudu zaposlenih da se formalno izjasne kako se slažu sa kršenjem njihovih prava na radu i u vezi sa radom. Ipak, pomenuta izjava ne može da proizvodi pravno dejstvo jer je suprotna imperativnim normama Zakona o radu. Drugim rečima, zaposleni se ne mogu ni dobrovoljno (a ni “dobrovoljno” kao u ovom slučaju) odreći pojedinih prava koja im pripadaju po Zakonu o radu, a pravo na ograničeno radno vreme van ikakve sumnje jeste jedno od njih.\nKonteksta radi, nije zgoreg podsetiti da je kompanija Aptiv iz Leskovca poslednjih godina bila korisnik različitih oblika podrške od strane Vlade Republike Srbije:\n• u toku 2019. godine ova firma je iz budžeta Republike Srbije dobila 7,5 miliona evra subvencija za zapošljavanje 2000 radnika i radnica;\n• 2020. godine ponovo dobija subvencije u istom iznosu, ovaj put za zapošljavanje 700 radnika i radnica;\n• identičan iznos (7,5 miliona evra) država je uložila u izgradnju fabrike;\n• dodatnih 68 miliona dinara dala je za dovođenje gasovoda;\n• 45 miliona dinara za priključke EPS-a i EMS-a;\n• grad Leskovac je u infrastrukturu i zemljište uložio preko 270 miliona dinara.\nTome valja dodati i da je kompanija Aptiv, u čijem je vlasništvu leskovačka podružnica Aptiv Contract Services d.o.o., u 2020. godini ostvarila neto prihod od gotovo dve milijarde dolara. U godišnjem izveštaju ove firme insistira se na održivosti i podvlače se napori kompanije da utiče na smanjenje emisije CO2 kroz svoje proizvode kako bi učinili svet zelenijim. U odeljku koji se odnosi na bezbednost i zdravlje na radu ističe se kako su bezbednost i zdravlje svih zaposlenih apsolutni prioritet u svim proizvodnim pogonima. Navode se obavezne interne kontrole, procene rizika kao i obavezni treninzi bezbednosti i zdravlja na radu za sve zaposlene.\nJasno je da se ovakva politika kompanije ne primenjuje u njihovoj fabrici u Leskovcu.\nAptiv je jedan od glavnih dobavljača nemačke kompanije Daimler za koju u ovom trenutku proizvodi i leskovačka podružnica. Daimler je najpoznatiji po luksuznim automobilima, a neto prihod ove kompanije u 2020. godini iznosio je nešto preko 4 milijarde dolara.\nOvom prilikom podsećamo da je pre nekoliko sedmica u Nemačkoj izglasan Zakon o lancima snabdevanja koji obavezuje nemačke kompanije na poštovanje ljudskih prava duž celog lanca proizvodnje. Kompanija Daimler snosi pravnu odgovornost za situaciju u leskovačkom Aptivu i ubuduće bi mogala biti izložena visokim kaznama ukoliko se u u njihovom lancu snabdevanja dešavaju kršenja prava poput onoga koje se trenutno dešava u Leskovcu.


Niška televizija » Selaković: Veliki dan za Srbiju, region i svet\nSelaković: Veliki dan za Srbiju, region i svet\nObjavljeno 18.03.2014. 15:04\nSvetski mediji preneli su vest iz Beograda o hapšenju narko bosa Darka Šarića, uz ocenu da je to najznačajnije hapšenje posle hapšenja Miroslava Miškovića, i konstataciju da je borba protiv korupcije i kriminala jedan od glavnih ciljeva Aleksandra Vučića, prvog kandidata za novog premijera. Ministar pravde Nikola Selaković je tim povodom rekao da je ovo veliki dan za Srbiju, region i svet.\n„Organizovani kriminal je cvetao tokom ratova na Balkanu devedesetih godina, kada se komunistička Jugoslavija raspala, a region ostao krcat oružjem, uz mogućnost da postane tranzitni put za drogu“, navodi Rojters.\nAmerička agencija Asošiejted pres navodi da je Šarić bio u bekstvu od oktobra 2009. godine, kada je operacija krijumčarenja droge, koju je on, navodno, predvodio, prekinuta na urugvajskoj obali, u međunarodnoj policijskoj akciji u kojoj su učestvovali i agenti američke uprave za suzbijanje droga. Asošijeted pres, takođe, konstatuje da je Balkan jedan od glavnih tranzitnih puteva za krijumčarenje droge ka Zapadnoj Evropi.\nI francuski mediji su reagovali na hapšenje Šarića, nazivajući ga „kraljem kokaina na Balkanu“ koji je osumnjičen kao „mozak mreže trgovine kokainom sa sedištem na Balkanu, organizovane od 2007. do 2009. zahvaljujući bazama u Evropi i Južnoj Americi“.\nBorba protiv organizovanog kriminala je jedan od uslova koji EU nameće balkanskim zemljama u zamenu za njihovo približavanje 28-članom bloku, podseća francuski dnevnik „Liberasion“.\nMinistar pravde Nikola Selaković izjavio je danas da se narko-bos Darko Šarić bezuslovno predao pre mesec i po dana kad je postalo jasno da je hapšenje izvesno i naglasio da je veliki dan za Srbiju, region i svet.\nDa podsetimo, Šarić se tereti za organizovanje međunarodne trgovine narkoticima, a u žižu svetske javnosti došao je nakon zaplene tri tone kokaina do koje je došlo zahvaljujući saradnji MUP-a Srbije i američke agencije DEA.\nmeni mozak povraća koliko su odvratni .fuj


MK grupa i Fintel energija grade četvrti vetropark u Srbiji, investicija od 17,5 miliona evra (VIDEO) - Radio Sto Plus\nVetroturbine najsavremenije tehnologije su u blizini prvog vetroparka u Srbiji „Kula“, koji su otvorile te kompanije 2015. godine.\n„Današnje vreme jeste vreme velikih promena, ali MK grupa ostaje posvećena planiranim investicijama poslovanja. Planirano je da ovaj pogon godišnje proizvede 28,6 gigavat časova struje, što znači da će električnom energijom biti snabdevano 8.000 domaćinstava. Sledeće godine planiramo puštanje u rad i prvu proizvodnju“, rekao je direktor MK grupe Mihailo Janković.\n„Činjenica je da smo ne samo na evropskom tržištu i u Srbiji pioniri u oblasti proizvodnje energije, već i najznačajniji nezavisni proizvodjač. Sve nas to obavezuje da nastavimo sa daljim ulaganjem u nove kapacitete“, rekao je Janković.\n„Sa tri otvorena i četvrtim vetroparkom u izgradnji obezbedili smo 238 gigavat sati struje godišnje za potrebe 59.000 domaćinstava. Na ovome se ne zaustavljamo i već planiramo nove ambiciozne projekte, koji će dodatno pozicionirati Srbiju na zelenoj mapi ovog dela Evrope“, rekao je generalni direktor kompanije Fintel energija Ticijano Djovaneti.\n„U prethodnih 13 godina finansirali smo preko 90 projekata iz domena obnovljivih izvora energije i energetske efikasnosti ukupne vrednosti nešto više od 300 miliona evra. Od toga je 390 megavata kapaciteta za proizvodnju električne struje iz vode, vazduha i vetra tj. solara, sunca i biomase. Klimatska neutralnost jedan je od glavnih ciljeva čovečanstva u 21. veku“, rekao je Direktor sektora poslova sa pravnim licima Erste banke Nikola Stamenković.\n„U našem energetskom miksu sada imamo oko 3,5 odsto energije iz OIE, a naš cilj je da do 2040. imamo minimum 40 odsto energije iz obnovljivih izvora, a imajući u vidu potencijale, to može biti i više“, rekla je Mihajlović.\n„Zakonom o korišćenju obnovljivih izvora energije, stvorili smo uslove za povećanje novih kapaciteta koji za proizvodnju energije koriste obnovljive izvore. Postavljanjem kamena temeljca za izgradnju vetroparka ‘Kula 2’ vidimo konkretne rezultate zakona i pravac koji smo odredili za razvoj energetike“, rekla je ministarka.\nFintel enragija i MK grupa su 2015. godine otvorili vetropark Kula, ukupne instalisane snage 9,9 megavata, a godinu dana kasnije i drugi „La Piccolina“, instalisane snage 6,6 megavata. Pokretanjem vetroparka „Košava“ u Izbištu 2019. godine, instalisane snage 69 megavata, 45.000 stanovnika koristi zelenu struju.


Evropski parlament usvojio izveštaje o Srbiji i Kosovu\nEvropski parlament usvojio je sinoć Izveštaje Evropske komisije za Srbiju i Kosovo.\nNajmanju podršku evroposlanika dobila je rezolucija o Kosovu, na osnovu izveštaja Viole Fon Kramon, za koju je glasao 471 poslanik, uz 109 glasova protiv i 104 uzdržana.\nU rezoluciji o Kosovu, poslanici pozivaju vlade Srbije i Kosova da se uzdrže od bilo kojeg poteza koji bi mogao da naruši poverenje između dve strane. Ukazujući da pet članica Unije nije priznalo Kosovo, poslanici ponovo pozivaju te države da to učine, uz ocenu da je nezavisnost Kosova nepovratna.\nPriznavanje Kosova od članica koje to još nisu učinile, Grčke, Kipra, Malte, Rumunije i Španije, doprinelo bi normalizaciji odnosa Kosova i Srbije, "učvrstilo bi i konsolidovalo stabilnost u regionu, i olakšalo integraciju obe države u EU", navodi se u rezoluciji EP.\nEvroposlanici takođe pozivaju Savet EU da hitno uvede bezvizni režim za građane Kosova.\nZa usvajanje rezolucije, koja sadrži ključne poruke iz izveštaja poslanika EP Vladimira Bilčika o Srbiji, glasalo je 538 poslanika, protiv je bilo 69, a uzdržanih 79.\nBilčik, izvestilac EP za Srbiju, sačinio je izveštaj za prethodne dve godine na osnovu Izveštaja Evropske komisije o Srbiji iz novembra 2020. godine.\nU usvojenoj rezoluciji EP upozorava da su normalizacija odnosa Srbije i Kosova i istinsko poštovanje osnovnih prava ključni za određivanje brzine pregovora o članstvu sa EU.\nRezolucijom se ponavlja značaj usklađivanja Srbije sa spoljnom i bezbednosnom politikom EU, pošto Srbija trenutno ima najnižu stopu usklađenosti u regionu.\nPoslanici EP pozdravljaju napredak koji je Srbija postigla u razvoju funkcionalne tržišne ekonomije i ohrabruju njenu vladu da nastavi sa strukturnim reformama u toj oblasti, navodi se na sajtu EP.\nPoslanici naglašavaju značaj jačanja borbe protiv korupcije i organizovanog kriminala, kao i dobrosusedskih odnosa i regionalne saradnje.\n17.10.2021 Gračanica: Ljiljana Šubarić ubedljivo vodi (1298)\n17.10.2021 Stojanović: Izborni rezultat u Gračanici je posledica obećanja, pritisaka i ucena (1238)\n17.10.2021 Srpska lista: Pobeda u 10 opština, bez ZSO neće biti kosovskih institucija (695)


Dvosedmični horoskop: Rakove očekuje nezaboravna romansa, Lavove muče stresovi – Haber.ba\nSimbol Vage, terazije, naglašavaju potrebu pripadnika ovog znaka za ravnotežom u životu. Neophodna im je harmonija i simetrija pa se zbog toga Vage često osjećaju kao da su na raskrsnici, oklijevajući i odmjeravajući kojim pravcem dalje da krenu. One su šarmantne, prijatne, inteligentne i pravedne.\nPOSAO: Očekuje vas niz korisnih susreta koji nagovještavaju dobru perspektivu u poslu kojim se bavite. Ovo je povoljan period za testiranje praktičnog znanja ili profesionalnih sposobnosti. Investirajte svoje znanje u perspektivan posao, piše “Aura“…


Protest zbog smaknuća šiitskog sveštenika Nimra al-Nimra, Teheran, 4. januar 2016.\nSledeći potez Saudijske Arabije, Sudana i Bahreina, i Kuvajt je doneo odluku da prekine diplomatske odnose sa Iranom.\nUjedinjene nacije, Evropska unija, SAD, Velika Britanija i brojne druge članice međunarodne zajednice izrazili su zabrinutost zbog aktuelne krize na relaciji između Rijada i Teherana. Međutim, Saudijska Arabija tvrdi da prekid odnosa sa Iranom neće naškoditi naporima u pregovorima za mir u Siriji.\nVodeća opoziciona grupa u Siriji pozvala je sve arapske zemlje da slede primer Saudijske Arabije i okončaju diplomatske veze sa Iranom.\nBahrein, Sudan i Ujedinjeni Arapski Emirati su slične korake već preduzeli, a sudanski mediji su izjavili da je Kartum iranskim diplomatama dao dve nedelje da napuste zemlju.\nGeneralni sekretar Ujedinjenih nacija, Ban Ki-Mun, Sjedinjene Američke Države i Velika Britanija izrazile su zabrinutost da će razlaz Saudijske Arabije i Irana pogoršati verske podele koje već decenijama vru na granicama Bliskog istoka i dodatno otežavaju napore da se postigne mir.\n"Sa naše strane to se neće odraziti na pokušaje da se uspostavi mir jer ćemo mi nastaviti predano da radimo na podršci mirovnom procesu u Siriji i Jemenu", rekao je ranije Abdalah al-Mualimi, ambasador Saudijske Arabije pri Ujedinjenim nacijama.\nOn je dodao da će Saudijska Arabija i dalje "učestvovati u narednim razgovorima o sirijskom pitanju", odnosno da te razgovore neće bojkotovati zbog Irana. Ipak, nije propustio priliku da uputi kritiku na račun zvaničnog Teherana.\n"Iran ni pre prekida diplomatskih odnosa nije pokazao naročitu podršku u naporima da se postigne mir. Zauzimali su provokativne i negativne stavove i ranije. Stoga, ne verujem da će ih prekid odnosa odvratiti od takvog ponašanja", rekao je al-Mualimi.\nPočetak nove runde mirovnih pregovora za Siriju planiran je za 25. januar u Ženevi.\nGeneralni sekretar UN-a Ban Ki-Mun već je razgovarao telefonom sa ministrima inostranih poslova Saudijske Arabije i Irana, kako bi kod obe strane urgirao da izbegnu bilo kakve akcije koje bi mogle da doprinesu pogoršanju situacije, a njegov portparol Stefan Dujaric je izjavio da bi "prekid odnosa između Rijada i Teherana mogao imati ozbiljne posledice po ceo region".\nPortparol Bele kuće, Džoš Ernest, je takođe apelovao na smirivanje tenzija i rekao da su Sjedinjene Američke Države izuzetno zabrinute zbog nastale situacije.\n"Bilo je jako teško okupiti sve da sednu za isti pregovarački sto. Svakako će biti još teže vratiti ih sve za taj isti sto, sada kada Saudijska Arabija i Iran razmenjuju ovako teške diplomatske udarce", rekao je Ernest.\nPodsećamo, do porasta napetosti između dve zemlje došlo je pošto je u Saudijskoj Arabiji 1. januara pogubljen šiitski sveštenik Nimr al Nimr, nakon čega su u Iranu izbile demonstracije.\nSavet bezbednosti UN je u ponedeljak oštro osudio napade na diplomatska predstavništva Saudijske Arabije u Teheranu, a Ban Ki-Mun je izjavio je da je "duboko zaprepašćen" pogubljenjem istaknutog šiitskog sveštenika i pozvao na mir i uzdržanost.


Bečić u Bijelom Polju: Đukanović više nema karata za još jedan krug podjela, namještaljki i fabrikovanja – Borba\nKaravan mira predvođen liderom koalicije “Mir je naša nacija” Aleksom Bečićem obišao je Bijelo Polje, gdje je Bečić je zajedno sa funkcionerima Koalicije razgovarao sa stotinama građana, razmijenio mišljenja, stavove i prezentovao programska rješenja, saopšteno je iz ove koalicije.\n“Evo večeras iz Bijelog Polja, grada koji je mnogo puta dokazao da su različitosti naše bogatstvo i naše prednosti, šaljemo poruku mira, sloge, ljubavi i zajednštva, šaljemo poruke ekonomske i moralne renesanse koju donosi koalicija “Mir je naša nacija” Crnoj Gori nakon 30. avgusta. Kao što vidite sva ona “velika pitanja” koja su dijelila crnogorsko drustvo u prošlosti su iza nas” – istakao je Bečić i izrazio zadovoljstvo što su prethodnih dana ostale opozicione partije jasno saopstile da su sjutra spremne da preuzmu i sprovode sve međunarodne obaveze koje je preuzela Crna Gora, da su spremne da gledaju u budućnost, a ne u prošlost.\n“To znači da Đukanović više nema karata za još jedan krug podjela, namještaljki i fabrikovanja. To znači da smo sada isključivo na terenu ekonomije, socijalne politike, borbe protiv kriminala i korupcije. A na tom terenu on je nemoćan, on je uplašen, on je u strahu i on je siguran gubitnik 30. avgusta” saopštio je Bečić.\nOn je kazao da najbliži koalicioni partneri DPS-a govore da ta partija kupuje glasove.\n“Ljudi za koje juče njihovi najbliži koalicioni partneri kažu da kupuju glasove, ljudi za koje međunarodna zajednica kaže da smo zemlja hibridnog režima u kojoj vlada endemska korupcija uz opšte demokratsko nazadovanje, sigurno nijesu ljudi koji mogu Crnu Goru da uvedu u Evropsku uniju”- saopštio je Bečić i dodao da je svima jasno da ova vlast nikada ne može uvesti Crnu Goru u Evropsku uniju. “Mi smo ti koji garantujemo da ćemo uvesti Crnu Goru u Evropsku uniju jer nema te reforme koju mi ne smijemo da sprovedemo. Naše znanje naša energija, naše čiste ruke, naša sposobnost, zatvoriće sva poglavlja i uvešće Crnu Goru u Evropsku uniju. Zato je i Evropska unija Naša nacija” , istakao je Bečić.\nOn je dodao da je mir nešto što je iznad svih nas i da mir ideal.\n“Mir je nešto čemu svi težimo i mi smo garancija i ekonomskog i političkog i socijalnog i međuvjerskog i međureligijskog mira. Zato pozivam sve zajedno da ovih sedam dana radimo još jače, još napornije, još odlučnije, da više motivišemo da svaki nezadovoljni građanin izađe na izbore. Jer zaista 30. avgusta je istorijski momenat i određuje se sudbina ove države i sudbina ovog naroda” nalasio je Bečić, kaže se u saopštenju.\nBečić je istakao da je mir kada turizam živi 12 meseci.\n“Mir je kada ojačamo poljoprivredu i zaštitimo poljoprivredne proizvođače. Mir je kada ponovo otvorimo fabrike i kada Bijelo Polje kao nekada bude veliki industrijski centar i ponovo se bude prepoznavao po vrijednim radnicima, fabrikama, proizvodnji i stvaranju nove vrijednosti. Mir je kad živimo u miru I slozi. Mir je kad vas predvode slobodni i pošteni funkcioneri, a kad vas podržava slobodan narod” – kazao je Bečić. “To je ono što je naše bogatstvo, to je ono što je naša snaga, to je ono što je naša prednost i to je ono što nas vodi u istorijsku pobjedu 30. Avgusta. Zato želim da ovih dana čujemo kao što čujemo svih prethodnih dana na svakom koraku tu divnu rečenicu, da je mir zbir svih nacija, a da je mir naša nacija. Pobjeda je ono što je takođe naša nacija i 30. avgusta zaokružite broj 11 jer je to garancija da konačno sviće i Crnoj Gori i njenoj mladosti i njenim radnicima i njenim penzionerima i svim onima koji dobro misle. Sloga je ono što nam je potrebno jer naši đedovi su zajedno stvarali ovu državu, hajde da je danas svi oni koji imaju čiste ruke i iskrene namjere zajedno obnove i oporave, da sutra naša djeca ne bi prolazila ovu golgotu. To je naša obaveza i zato vam se zahvaljujem što ste sa nama, što imamo ovakvu pozitivnu, ovako impresivnu kampanju kakvu Crna Gora nikada nije vidjela uz molbu da sve to verifikujemo 30. avgusta masovnim izlaskom na birališta jer niko danas nema izgovor da ne izađe na izbore. Onaj ko ne izađe na izbore konačno će se ogoliti da radi za ovu vlast i da je njemu dobro u ovakvom društvu i ovakvom sistemu. Ja sam siguran da će takvih biti najmanji broj ikada da će izlaznost biti onakva kakva treba Crnoj Gori, jer velika izlaznost garantuje promjene. Mir je kad uzmete olovku u ruke i pošaljete poslednjeg evropskog diktatora tamo gde mu je mjesto, u političku prošlost” – zaključio je Bečić.\nSkandalozno miješanje premijera Albanije u izbore: Edi Rama javno podržao Đukanovića uz poruku “Milo, hvala što postojiš”! (VIDEO)


Zrenjanin dobio najmoderniju opremu za reagovanje u vanrednim situacijama\nNa putu Klek – Žitište prevrnuo se autobus – šest osoba preveženo u Urgentni centar\nPetnaestogodišnji Vukašin Žirović ima kolekciju medalja sa domaćih i međunarodnih takmičenja\nObjavljeno 28.09.2016. u 15h\nDirektorka Regionalnog centra za razvoj Banata Irena Živković uručila je danas gradonačelniku Čedomiru Janjiću ključeve od vozila i opremen za reagovanje u vanrednim situacijama.\nOprema je nabavljena kroz projekat „Zajedničko upravljanje rizicima od poplava“ koji je odobren u okviru IPA programa prekogranične saradnje Rumunija-Srbija.\n– U prvoj fazi smo pribavili četiri terenska vozila 4×4, a danas smo gradonačelniku predali dva multifunkcionalna vozila za regaovanje u vanrednim siutacijama, 3 kombinovana rovokopača-utovarivača, 6 spasilačkih čamaca sa motorima, 10 muljno-otpadnih pumpi, 4 mobilna agregata, 6 mobilnih pumpi, 1.400 metara samousisnih creva, 50 šatora, i 80 kompleta individualne opreme za lica angažovana na zaštiti i spasavanju. Reč je o najsavremenijoj opremi koja Zrenjanin i čitav Banat stavlja u red najbolje opremljenih regiona u Srbiji za reagovanje u vanrednim situacijama. Ukupna vrednost projekta je 828.000 hiljada evra, a vrednost same opreme preko pola miliona evra, naglasila je Živković.\nRealizacija projekta počela je u aprilu, a biće završena do kraja godine. Pored unapređenja tehničkih kapaciteta, projekat se bavi i edukacijom lica angažovanih u vanrednim situacijama, pa je tako već danas u Zrenjaninu održana obuka za lica iz našeg grada ali i lokalnih samouprava i institucija sa teritorije Banata.\nŽivković je dodala da je i ovaj projekat potvrda činjenice da su evropski fondovi velika prilika za Srbiju i da će Regionalni centrar za razvoj Banata i u narednom periodu raditi projekte koji će doprineti društveno-ekonomskom razvoju Banata i Srbije uopšte.\nProjekat je pomogla i lokalna samouprava koja je obezbedila deo neophodnih sredstava. Gradonačelnik Zrenjanina je ovom prilikom najavio da će pored postojećeg Odeljenja za vanredne situacije, vrlo brzo biti formirana i jedinica civilne zaštite.\n– Nije ova oprema predviđena da se koristi samo onda kada se nešto desi, mi ćemo je koristiti i preventivno. Pre svega, bagere ćemo staviti u funkciju javnih preduzeća, a specijalizovana vozila u funkciju naših profesionalnih jedinica jer one nemaju ovakva vozila, i nije relano da ih nabave. Reč je o brojnoj i gabaritnoj opremi o kojoj će se starati celo jedno odeljenje u Gradskoj upravi, istakao je Janjić.\nNakon nabavke opreme, do isteka projekta preostalo je pisanje planova za zajedničko upravljanje rizicima poplava na teritoriji rumunskog i srpskog dela Banata.\nNosilac projekta je Regionalni centar za razvoj Banata, a partner Međuopštinska organizacija razvojna asocijacija za upravljanje vanrednim situacijama.\nTagovi:vanredne situacije, Vesti Zrenjanin\nVanredne situacije u srednjem Banatu koje nećemo zaboraviti\nObuka civilne jedinice za zaštitu od požara u Zrenjaninu (VIDEO)\nZrenjanin i Banat opremljeniji za reagovanje u vanrednim situacijama


Putin objasnio Tilersonu razloge za loše odnose Rusije i SAD - 13.04.2017, Sputnik Srbija\nUživo: Tri asa Đokovića za prvi gem\nPutin objasnio Tilersonu razloge za loše odnose Rusije i SAD\nPredsednik Rusije Vladimir Putin je na sastanku sa američkim državnim sekretarom Reksom Tilersonom izložio svoje viđenje razloga za trenutno loše stanje u... 13.04.2017, Sputnik Srbija\nrusija, vesti, svet, vladimir putin, dmitrij peskov, reks tilerson\n12:01 13.04.2017 (Osveženo: 12:09 13.04.2017)\n© Sputnik / Grigoriй Sыsoev / Uđi u foto-galerijuRuski predsednik Vladimir Putin na forumu "Arktik - teritorija dijaloga"\nPredsednik Rusije Vladimir Putin je na sastanku sa američkim državnim sekretarom Reksom Tilersonom izložio svoje viđenje razloga za trenutno loše stanje u rusko-američkim odnosima, rekao je novinarima portparol Kremlja Dmitrij Peskov.\nPutin se sastao sa Tilersonom\n12 April 2017, 17:26\n„Predsednik je juče primio američkog državnog sekretara Tilersona i ministra spoljnih poslova Rusije Lavrova, koji su ga obavestili o održanim razgovorima. Vođen je prilično konstruktivan dijalog predsednika Putina sa državnim sekretarom Tilersonom. Predsednik je veoma detaljno izložio sagovorniku svoje viđenje razloga koji su doveli naše bilateralne odnose u jadno stanje u kojem se sada nalaze“, rekao je Peskov.\n„Nadamo se da će američki predsednik biti upoznat sa tom analizom i to će, u najmanju ruku, pokazati naše mišljenje o tome šta nas je u prethodnom periodu dovelo do dvosmernog zastoja“, dodao je Peskov.\nPeskov je kazao da su na sastanku samo analizirani odnosi.\nLavrov i Tilerson: Nakon pregovora se mnogo bolje razumemo (video)\n12 April 2017, 20:25\nZa sada je rano da se razgovara o nekim pomacima u odnosima Rusije i SAD, odgovorio je Peskov na pitanje novinara da li je moguće govoriti o napretku u odnosima dve zemlje nakon jučerašnjeg sastanka.\nPeskov je dodao da predsednik Putin i sekretar Tilerson tokom sastanka u sredu nisu razgovarali o mogućnosti organizovanja sastanka Putina i njegovog američkog kolege Donalda Trampa.\nPortparol Kremlja rekao je, takođe, i da ukrajinsko pitanje nije detaljno razmatrano tokom razgovora ruskog predsednika i američkog državnog sekretara.\nUživo: Tri asa Đokovića za prvi gem 14:45 UŽIVO Ambasador LNR: Oslobođeni svi taoci iz „Azota“ u Severodonjecku14:42


MFC konferencijom obilježava se 20 godina mikrokreditnog sektora u BiH - AMFI\nPreuzeto sa Privredna Štampa\nMikrokreditni sektor u BiH jedan je od najdinamičnijih i najrazvijenih u Evropi i svijetu – istaknuto je juče u Sarajevu na otvaranju dvadesete godišnje konferencije Mikrofinansijskog centra za Evropu i centralnu Aziju (MFC).\nKonferenciju je zvanično otvorio predsjedavajući Predsjedništva BiH Mladen Ivanić koji je kazao da su mikrokredine organizacije u BiH dale veliki doprinos stabiliziranju prilika i oporavku zemlje nakon rata, a posebno u smislu razvoja porodičnih biznisa i zapošljvanja.\n– U to vrijeme to je za nas bio ekspertiment jer do tada nismo imali takvu vrstu podrške firmama, a pokazalo se da su mikrokreditne organizacije bile izuzetno efiksne upravo u tim godinama kada je trebalo da se ljudi vrate normalnom životu. Ove organizacije i u vremenu koje je pred nama imaju dosta šansi za razvoj – naveo je Ivanić.\nPo njegovim riječima, BiH u ovoj oblasti ima pozitivna iskustva koja može podijeliti s drugim zemljama u svijetu. Iako je u međuvremenu dolazilo do promjena i na tom tržištu, kako je kazao Ivanić, ovaj sektor je pokazao vitalnost i predstavlja stabilni sektor privrede u BiH.\nKonferencijom je ujedno obilježena dvadeseta godišnjica postavljanja temelja ideje mikrofinansiranja u Evropi i cijelom svijetu, MFC-a i ECA regiona (region Evrope i Centralne Azije) i dvadesete godišnjice mikrokreditnog sektora u BiH.\nGuverner Centralne banke BiH Senad Softić čestitajući ovaj jubilej naglasio je značaj mikrokreditnog sektora za ukupni razvoj BiH, te podsjetio da i CBBiH ove godine obilježava 20 godina postojanja.\n– Činjenica je da je kod nas oko 90 posto zaposlenih u malim i srednjim preduzećima, a mikrokreditni sektor je veoma značajan za sve ove aktivnosti. U proteklih 20 godina bilo je 1,2 miliona klijenata, a plasirano je osam milijardi KM što dovoljno govori o ulozi i značaju ovog sektora – naglasio je Softić.\nNapomenuo je i da mikrokreditni sektor ima značajnu ulogu u promociji i jačanju finansijske inkluzije jer omogućava olakšani pristup finansijskim sredstvima brojnim klijentima.\nŠef Delegacije Evropske unije u BiH Lars Gunnar Wigemark također je naglasio ulogu ovog sektora u finansiranju malih i srednjih preduzeća, te podrške zapošljavanju. Programi koji se provode u BiH za zapošljavanje i inovacije, kako je kazao, predstavljaju kontinuirani napor Evropske unije da se pomogne u savladavanju prepreka u razvoju malih i srednjih preduzeća, koja su okosnica ekonomije.\nCristian Jurma, predsjednik MFC Rumunija je kazao da oni također obilježavaju 20 godina postojanja te da su za vrijeme svog djelovanja doprinijeli razvoju sektora, te da bi to trebala biti i njhova agenda za budućnost.\n– Mislim da kolege iz BiH mogu biti ponosni na tome što su postigli dosad – kazao je Jurma.\nPredstavnica kompanije Finance in Motion Elvira Leftig kazala je da mikrofinasiranje nije samo pozajmljivanje novca.\n– Ovaj sektor može da pomogne u rješavanju problema nezaposlenosti, prijenosa znanja i pomoći u razvoju poduzetništva – istakla je.\nNavela je da se veliki napori ulažu da se finansiranje učini odgovornim i pristupačnim.\nNa konferenciji od 24. do 26. maja učestvuju predstavnici više od sto organizacija i institucija iz cijelog svijeta – renomirani svjetski i domaći stručnjaci, nekoliko osnivača ideje mikrokreditiranja u svijetu, predstavnici velikih finansijskih i razvojnih institucija, kao i mikrokreditnih organizacija i institucija iz cijelog svijeta, uključujući i devet mikrokreditnih organizacija iz BiH, koje su ujedno i domaćini ove konferencije.\nMFC okuplja 104 organizacije, finansijske i razvojne institucije iz 33 zemlje Evrope i centralne Azije, kao i članice iz Sjedinjenih Američkih Država. To uključuje i 77 mikrokreditnih organizacija i institucija iz ovih zemalja.\nPartner konferencije je Evropska unija, a podršku u njenoj organizaciji pružili su Evropski fond za jugoistočnu Evropu (EFSE), Evropska investicijska banka (EIB), Institut EIB-a i Evropski investicijski fond koji pripadaju grupaciji Evropske investicijske banke, Međunarodna finansijska korporacija (IFC-članica Svjetske banke), ResponsAbility i Symbiotics.


Izvor: SrbijaDanas.com, 23.Okt.2021, 18:05\nNeverovatan podvig mladog Nikole.\nKošarkaši Crvene zvezde pobedili su Partizanvu prvom kolu Juniorske lige Srbije sa 90:74 (28:22, 27:15, 19:20, 16:17). Sve su to uradili uz jedan nestvaran učinak Nikole Topića, sina nekadašnjeg reprezentativca Milenka.\nOn je pored 16 poena (šut za dva 7/8), šest asistencija i tri skoka, imao i čak devet ukradenih lopti.\nDvocifreni kod pobednika su još bili Filip Radaković koji je postigao 14 poena, Marko Mihailović i Ognjen...\n15:22: Nekoliko stotina ljudi blokiralo Beograd; PSG objavio fotogafije ...


Electrolux EJ2301AOW2 frižider sa zamrzivačem cena, cene Srbija, prodaja Beograd Novi Sad Niš\nElectrolux EJ2301AOW2 frižider sa zamrzivačem cene\nElectrolux EJ 2301AOW2 Samostojeći, Energetski razred A+, Kapacitet frižidera 184 l, Kapacitet zamrzivača 44 l... specifikacija\ncena od 35.490,00 do 39.990,00 din | prodavnica (5)\nModel: Electrolux EJ2301AOW2 Tip: Samootapajući Kapacitet frižidera: 184 l Kapacitet zamrzivača: 44 l Položaj zamrzivača: Dole Energetski razred: A+ Potrošnja energije: 227 kWh/god Visina: 140,4 cm Širina: 54,4 cm Dubina: 60,4 cm Smer otvaranja vrata: Promenljivo Boja: Bela\nEPonuda nije internet prodavnica već Vam omogućava da brzo i lako nađete Electrolux EJ2301AOW2 frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi Electrolux frižider sa zamrzivačem EJ2301AOW2 na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za Electrolux Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Electrolux EJ2301AOW2 frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za Electrolux EJ2301AOW2 frižider sa zamrzivačem. Pre kupovine, podatke za Electrolux frižider sa zamrzivačem EJ2301AOW2 proverite na sajtu PROIZVOĐAČA.


> Upoznajte kandidate programa EY Preduzetnik godine 2017\nUpoznajte kandidate programa EY Preduzetnik godine 2017\nAlpros d.o.o. je porodična kompanija osnovana u Beogradu, 2001. godine, od strane diplomiranog ekonomiste, gospodina Mladena Aleksića i njegovog oca. Prvobitna delatnost kompanije bila je trgovina aluminijumskim profilima i proizvodnja ALU građevinske stolarije, dok je danas taj pogon za proizvodnju aluminijumske stolarije aktivan samo za interne potrebe kompanije.\nUbrzo po osnivanju, gospodin Aleksić i njegov otac prepoznali su potencijal za uspeh u auto industriji i u oktobru 2003. godine otvaraju auto centar na Vidikovcu i postaju jedan od ovlašćenih prodavaca i servisera Škoda automobila. Danas mogu da se pohvale da su jedan od najuspešnijih Škoda dilera u Srbiji.\nUporedo sa tim razvijaju i drugu granu poslovanja. Počinju sa investicijama u stambeno-poslovne objekte od kojih se većina nalazi u užoj gradskoj zoni na području Vračara i Crvenog Krsta. Vremenom su podizali nivo aktivnosti u ovom domenu i sa manjih objekata prešli na gradnju većih rezidencijalnih kompleksa poput aktuelnog projekta koji je trenutno u fazi gradnje - Panorama Voždovac na Trošarini.\nAnja Ivana Milić i Aleksandar Milić\nArhi.pro je porodična kompanija osnovana 2002. godine, od strane gospođe Anje Ivane Milić i gospodina Aleksandra Milića. Tokom 16 godina poslovanja, Arhi.pro svojim klijentima pruža potpunu uslugu projektovanja i konsultantsku podršku u oblasti građevinske industrije, inženjeringa, izvođenja radova i proizvodnje nameštaja.\nKompanija se sastoji od matičnog dela specijalizovanog za „design&build“ servisi i tri specijalizovana ogranka: Arhipro project - specijalizovan projektantski ogranak za razvojne projekte velikih razmera, Arhipro elektronika – specijalizovan ogranak u disciplini elektroinstalacija, Arhi.pro furniture - specijalizovan ogranak za dizajn i proizvodnju nameštaja i enterijerskog opremanja. Arhi.pro zapošljava preko 150 ljudi, od čega je 90 visoko kvalifikovanih inženjera svih struka, a postoje i ogranci kompanije u Crnoj Gori i Makedoniji.\nŠiroko profesionalno iskustvo čini Arhi.pro jednom od vodećih kompanija u regionu, a među referencama nalaze se projekti poput Porto Montenegro, Galerija Shopping mall u okviru projekta „Beograd na vodi”, upravna zgrada Societe generale banke, Navigator poslovni centar, mnogi diplomatski objekti i dr. Danas vlasnici kompanije priključuju u svom radu i novu generaciju porodice Milić, sinove koji su krenuli putem arhitektonske struke.\nTatjana Vučićević i Rade Vučićević\nKompanija Art Ival osnovana je 1992. godine, od strane gospođe Tatjane i gospodina Radeta Vučićevića. Izradu najkvalitetnijih proizvoda od čokolade Art Ival bazira na znanju starih majstora koji su od samog početka rada postavili osnove za proizvodnju. Ideja vlasnika kompanije je da prvenstveno prave ručno rađene čokoladne proizvode po čemu je kompanija i prepoznata na tržištu. Tokom 25 godina rada, kompanija Arti Ival kontinuirano je ulagala u edukaciju radnika, kao i u vrlo zahtevne interne provere i kontrolu kvaliteta od ulaska sirovina u proizvodnju, sve do provere finalnog proizvoda koji se plasira na tržište. Pored opredeljenosti za vrhunski kvalitet Premier čokoladnih proizvoda, garanti su i standardi koje su verifikovala sertifikaciona tela „Qualiti Austria” kao i međunarodna asocijacija sertifikacionih tela „IQNet“ i to za standard upravljanja kvalitetom I kontrolu kritičnih tačaka u proizvodnji hrane ISO 22000.\nРod robnom markom „Premier“, koja je zaštićena u Zavodu za intelektualnu svojinu, danas postoji više od 200 različitih čokoladnih dražeja i pralina premijum kvaliteta namenjenih najprobirljivijim sladokuscima. Proizvodi „Premier” privlače pažnju na najvećim svetskim sajmovima, a osnivači kompanije ističu da su posebno ponosni što su nosioci titule „Dvorskog liferanta“ koju im je dodelio NJKV Prestolonaslednik Aleksandar II Karađorđević.\nKosmajska delikatesna radionica, kao i brend delikatesnih proizvoda od mesa u vlasništvu su kompanije Delikos d.o.o. Reč je o porodičnoj kompaniji koju je 2005. godine osnovao gospodin Milomir Rajšić, a bavi se proizvodnjom suvomesnatih proizvoda vrhunskog kvaliteta. Od 2013. godine kompaniju preuzima ćerka gospodina Rajšića, Mina Rakićević. Delikos svoje proizvode na tržištu plasira pod brendom „Kosmajska delikatesna radionica“ koja je smeštena u ekološki zaštićenom području planine Kosmaj. Bez glutena, alergena, veštačkih boja i aroma, a od najkvalitetnijeg svinjskog i goveđeg mesa, uz dodatak najfinijih začina, proizvodi Kosmajske delikatesne radionice jedinstveni su po svom ukusu i kvalitetu.\nGospođa Mina Rakićević tokom poslednjih pet godina, uspela je da tri puta uveća promet kompanije za i zaposli tri puta više radnika, a takođe je dobitnica nagrade „Cvet uspeha za ženu-zmaja“ u 2016. godini u kategoriji porodičnog preduzetništva, a koju dodeljuje Udruženje poslovnih žena Srbije.\nKompanija Dunipak osnovana je 1998. godine od strane gospodina Ljubodraga Deljanina u Kruševcu. Ova kompanija jedan je od vodećih konkurenata na tržištu Republike Srbije u branši proizvodnje kartonske ambalaže. Kompanija Dunipak svoje poslovanje započela je kao porodična kompanija što je i dan danas, a najvećim delom posluje na tržištu Republike Srbije. Kompaniju karakterišu kvalitet proizvoda, fleksibilnost i poštovanje uspostavljenih rokova i dogovora.\nDunipak danas zapošljava 35 radnika, a karakteriše ih samostalni sistem obuke novozaposlenih koji se na taj način osposobljavaju za uspešno obavljanje posla.\nTokom vise od 30 godina iskustva u proizvodnji kartonske ambalaže gospodin Deljanin istice da je kontinuirano investiranje neophodno i da je bez toga, na duži rok, neminovna stagnacija i neuspeh."\nGospodin Obrad Kovačević otvorio je 1975. godine stolarsku radionicu, a od nje je nastala današnja kompanija prepoznatljiva u Srbiji, ali i van granica zemlje. Osnovna delatnost kompanije Entero je opremanje enterijera poslovnih prostora i stambenih objekata. Kompanija izrađuje sve što čini sastavni deo enterijera, bilo da je reč o vratima, plakaru, komadnom nameštaju, pultovima, stepeništu ili kompletnom enterijeru prema projektu naručioca Do danas izvozna tržišta su im: Rusija, Tadžikistan, Kazakhstan, Crna Gora, Hrvatska i sve zemlje zapadne Evrope, a u toku je širenje tržišta na države Bliskog istoka.\nZahvaljujući timu sačinjenom od 120 radnika, među kojima su arhitekte, ekonomisti, tehničari detaljisti drvoprerađivačke struke, stolari, moleri i stakloresci, Entero je u mogućnosti da odgovori na veoma složene zahteve kupaca. Gospodin Kovačević je posebno ponosan na to što su mu se u radu pridružile tri ćerke koje su danas na pozicijama generalnog direktora, marketing direktora i direktora finansija.\nMirna Kojić Veljović i Srećko Atanasković\nKompaniju E-Smart Systems osnovao je gospodin Srećko Atanasković sa partnerkom Mirnom Kojić Veljović 2000. godine, u Beogradu. Kompanija E-Smart Systems osnovana je kao potpuno inovativan koncept na našim prostorima, a to su usluge tehnologije zaštite i tehnologije koje omogućavaju u većoj meri elektronsko poslovanje. Kompanija se danas bavi razvojem, projektovanjem, konsaltingom, edukacijom, proizvodnjom, instalacijom i implementacijom informatičkih rešenja.\nProjekti koji se posebno ističu u portfoliju kompanije E-Smart Systems jesu Kreditni biro, konsolidacije YU Banke i NIS-a, kao i sistem za raspodelu dozvola u međunarodnom drumskom saobraćaju. Kao jedna od prvih kompanija u regionu koja je počela sa primenom koncepta Cloud Computing, E-Smart Systems svojim klijentima može da ponudi brojne mogućnosti hostinga i različite tipove servisa. Partnerski odnos sa Microsoftom je značajan faktor u poslovanju E-Smart Systems i doprineo je ostvarivanju stabilne tržišne ekspanzije tokom godina.\nBojan Stupar i Igor Vujović Nađ\nKompanija Fly Fly Travel osnovana je 2009. godine, od strane gospodina Bojana Stupara i gospodina Igora Vujović Nađa, a bavi se rezervacijom i prodajom avio karata, turističkih aranžmana i krstarenja i jedna je od vodećih firmi u svojoj branši na srpskom i regionalnom tržištu. Kompanija Fly Fly travel uspešno posluje već 8 godina u Evropi i sigurnim korakom raste i razvija svoj biznis.\nPored osnovne grane poslovanja, kompanija je osnovala i Fly Fly Akademiju koja se bavi osposobljavanjem kadrova za rad u sferi civilne avijacije. Fly Fly Akademija trenutno ima obrazovne programe za kabinsko osoblje, avio travel agente i transport opasnih materija. Takođe, ovo je jedina turistička agencija koja ima sopstveni magazin, „Fly&Travel Inflight Magazine“, posvećen prevashodno turizmu i civilnoj avijaciji, a svakog novog meseca ovo bilingvalno izdanje donosi reportaže sa putovanja, zanimljivosti o raznim svetskim destinacijama i vesti iz sveta turizma, tehnologije, nauke, automobilizma i drugo.\nKompanija danas zapošljava 118 radnika, i poseduje i franšizne jedinice u Srbiji i u regionu.\nInmold Plast je porodična kompanija, osnovana 2006. godine od strane diplomiranog inženjera, gospodina Gorana Jankovića. Osnovna delatnost kompanije je izrada visokokvalitetnih alata za brizganje plastike i obojenih metala, a specijalnost su alati za brizganje tankozidne ambalaže i alati za brizganje tehničkih delova. Pored alata, kompanija se bavi i izradom IML robota.\nKompanija danas zapošljava 220 radnika, od toga 35 diplomiranih inženjera, a prema rečima gospodina Jankovića, planovi za dalji razvoj kompanije u najvećoj meri su fokusirani na ljude, saradnike i radnike, jer su ljudi glavni faktor za budućnost i razvoj kompanije. Inmold Plast je 2011. godine započeo program usavršavanja dece srednjoškolskog uzrasta, za potrebe svog proizvodnog procesa, koji godišnje pohađa oko 35 učenika, sva deca samim otpočinjanjem usavršavanja na poslovima potrebnim kompaniji Inmold postaju stipendisti kompanije.\nNakon 10 godina rada, truda i usavršavanja, Inmold je ušao u rang sa najkvalitetnijem svetskim proizvođačima, čiji se alati i roboti nalaze među najznačajnijim svetskim kompanijama u Nemačkoj, Austriji, Francuskoj, Poljskoj, UAE, Kanadi, Bliskom Istoku, Severu Afrike i itd.\nKompanija Jasmil d.o.o. osnovana je 1992. godine u Arilju , a gospodin Milan Lončarević se pridružio kompaniji 1995. godine i na taj način nastavio, a kasnije i značajno unapredio porodični posao. U okrilju kompanije sa tradicijom, a sa željom da se tržištu ponudi veš jedinstvenog dizajna koji prati svetske modne trendove, 1999. godine stvoren je novi brend, „Extreme Intimo“. Danas je Jasmil najveći proizvođač i distributer rublja u bivšoj Jugoslaviji i vertikalno integrisan sistem koji čine ukupno 7 kompanija u 4 zemlje i koji samostalno organizuje poslovne procese od dizajna, preko razvoja proizvoda i proizvodnje sve do maloprodaje.\nTrenutna proizvodnja i prodaja iznosi oko 4 miliona odevnih predmeta godišnje , a o uspešnom razvoju kompanije svedoči preko 100 maloprodajnih objekata u 8 država. U kompaniji Jasmil i njenim ćerkama firmama je trenutno zaposleno 650 radnika, a ukoliko bismo brojali sve učesnike u radu ove kompanije, uključujući i zaposlene u eksterno angažovanim poslovnim pogonima i u franšizama, onda je ovaj broj preko 1100. Kompanija Jasmil trenutno radi na implementaciji „strategije digitalne transformacije“ koja je usvojena u 2017. godini i podrazumeva plan aktivnosti za naredne 3 godine u cilju prilagođavanja poslovanja novim tehnologijama.\nPrivredno društvo Karin komerc MD d.o.o. osnovano je 2005. godine od strane Jovana Dubroje, sa sedištem u Veterniku. Od osnivanja, društvo se razvilo u kompleksan poslovni sistem, koji danas funkcioniše kroz različite organizacione celine, koje obuhvataju sve grane građevinarstva: niskogradnja, visokogradnja, hidrogradnja, proizvodnja i prodaja građevinskog materijala (šljunka, peska, betona), drumski i rečni transport.\nKompanija danas zapošljava preko 300 ljudi. Svoju inovativnost u poslovanju, gospodin Dubroja, objašnjava primenom informacionih sistema u poslovanju kao i programa koji se prilagođavaju u određenim vremenskim periodima. Vizija razvoja društva je da ostane lider u izgradnji i upravljanju projektima u Vojvodini, koga će investitori i partneri i ubuduće videti kao neizostavni deo njihovog sistema.\nPre dve godine, kompanije proširuje svoje poslovanje osnivanjem ćerke kompanije koja je nazvana Karin Invest, a danas je ta ćerka kompanija zadužena isključivo za oblast visokogradnje, odnosno orjentisana je na izgradnju stanova i lokala i poslovnog prostora.\nKondor I d.o.o. je kompanija osnovana 1992. godine u Smederevu od strane gospodina Slaviše Janjuševića. Kompanija već 25 godina uspešno posluje u prodaji i preradi iz oblasti crne metalurgije, prvenstveno toplo i hladno-valjanih limova, koja se takođe bavi i prometom robe iz oblasti crne metalurgije.\nKompanija Kondor je u svoje poslovanje, trgovinu čelikom, uvela je novost kada je postavila svoje proizvodne linije, što je posledica nezadovoljstva kvalitetom i tačnošću drugih prerađivača, pa su sada raspolaganju i linije za slitovanje i sečenje hladno vajanih i toplo valjanih limova.\nTrenutno jednu desetinu poslovanja kompanije Kondor čini izvoz. Cilj je povećanje izvoza što je više moguće, pre svega na prostor bivše SFRJ i to u naredne dve godine. Danas kompanija Kondor I zapošljava 25 radnika, Prema rečima gospodina Janjuševića, a 99 odsto klijenata kompanije su krajnji potrošači, direktni proizvođači - nema posrednika, agenta između kompanije i krajnjeg korisnika.\nKompanija Kristal So osnovana je 1997. godine od strane gospodina Neđeljka Vukašina u Beogradu. Već 2002. godine počelo je sa doradom, jodiranjem i pakovanjem soli. U prvoj godini preradili su 4.000 tona soli, da bi 2017. godine dostigli 50.000 tona svih vrsta soli, što čini oko 25 odsto potrošnje na celokupnom srpskom tržištu, čime je kompanija Kristal So postala vodeći snabdevač solju srpskog tržišta. Kristal So izvozi i na tržišta zemalja BiH, Makedonije i Crne Gore, a od 2017. i na tržište Rusije.\nDanas kompanija Kristal So pored prerade soli, za kompaniju Delhaize radi robne marke soli i pirinča, a za Sunoko uslužno pakovanje šećera. Od 2013. godine počinje sa radom poslovna jedinica „Natural Fish“ u kojoj se vrši proizvodnja dimljenog lososa. Za 5 godina izvoz je porastao 5 puta i čini 50% ukupnog izvoza ribe i ribljih proizvoda iz Srbije. Kompletan izvoz je plasiran na tržite EU. Veliku zaslugu uspehu kompanije gospodin Neđeljko Vukašin pridaje svojim zaposlenima te se trudi da na raznim stimulansima obezbedi njihovo što duže zadržavanje u kompaniji.\nKompanija Logik bavi se razvojem i implementacijom poslovnog softvera za mala i srednja preduzeća, i jedna je od lidera na tržištu Republike Srbije. Vlasnik kompanije je gospodin Veljko Radovanović koji je prvobitno započeo svoje poslovanje u saradnji sa svojim prijateljima, da bi se 2009. godine odvojio i osnovao sopstvenu kompaniju. Kompanija Logik od 2003. godine pravi softver za praćenje poslovanja i sada ima više od 2.200 pravnih lica kao svoje klijente.\nKompanija Logik danas zapošljava preko 30 ljudi koji su razvili tri ključna softvera: softver „Logik Firma“ koji je modularni ERP na koji se mogu nadovezati druga rešenja. Pored njega tu je „Kasa“ kao POS softver i „Mobi“ kao poslovni softver prilagođen radu na mobilnim telefonima, tablet uređajima za rad komercijalista na terenu i drugih zaposlenih koji su u pokretu. Logik je implementirao sistem menadžmenta kvaliteta u skladu sa ISO standardom 9001 i sistem menadžmenta bezbednosti informacija u skladu sa ISO standardom 27001 sa ciljem povećanja i stalnog unapređivanja kvaliteta proizvoda i usluga, kao i bezbednosti informacija.\nKompanija Movie Kitchen Catering osnovana je 2007. godine od strane gospođe Žakline Tanasijević i bavi se proizvodnjom gotovih jela, pekarskih i poslastičarskih proizvoda namenjenih za ishranu imunokompromitovanih ljudi (učenika, bolesnika i dece). Svojim dobrim poslovanjem kompanija je obezbedila mesto u krugu dobavljača proizvoda za kompaniju Delhaize Srbija za koje pored gotovih jela počinje i isporuku upakovanih jela u kontrolisanoj atmosferi tj. MAP pakovanju.\nPored MAP pakovanja hrane, koje se trenutno obavlja za marku Premia, kompanija Movie Kitchen Catering radi na rešenju da sve svoje proizvode hermetički zatvara pre distribucije. Takođe, pored fabrike hrane od 01.09.2017. godine otvorena je i prva privatna namenski građena predškolska ustanova u Srbiji, koju vodi ćerka gospođe Tanasijević, dok je druga ćerka uključena kao rukovodilac kompanije Movie Kitchen.\nU kompaniji Movie Kitchen Catering sada je stalno zaposleno oko 36 ljudi, međutim prema rečima vlasnice kompanije često se oslanjaju na dodatnu radnu snagu koju angažuju kada imaju veću frekventnost rada.\nKompanija Papir Print je osnovana 1992. godine kao preduzetnička radnja za grafičku delatnost od strane gospodina Obradovića. Papir Print jedan je od vodećih proizvođača ambalaže od fleksibilnih materijala na jugoistočnom Balkanu. Osnovni proizvodni program je ambalaža za industriju hrane i pića. Štampa koju kompanija Papir print vrši radi se na polipropilenskom ili poliesterskom filmu koji može da se kašira sa drugim materijalima, u zavisnosti od zahteva kupca.\nVlasnik kompanije, gospodin Obradović je predsednik kluba privrednika Milanovca. Danas, nakon 25 godina rada kompanija zapošljava preko 100 radnika, a u kompaniji se trude da svakom zaposlenom koji je željan znanja, profesionalnog i ličnog usavršavanja, pruže mogućnost kroz različite obuke, seminare, edukacije, pa čak i stipendiranjem kroz školovanje.\nU vlasništvo kao i samo poslovanje, 2010. godine, se uključuje i Darko Obradović, sin direktora i vlasnika Petra Obradovića. Osnovna zamisao i želja direktora je da sin, nasledi porodičnu firmu i da Papir Print održi na visoko-pozicioniranoj lestvici u grafičkoj industriji.\nKompanija Prvako osnovana je u Kragujevcu od strane gospodina Milana Kostadinovića 2009. godine, a osnovna delatnost su građevinski radovi. Gospodin Kostadinović osniva kompaniju Prvako sa već stečenim iskustvom u preduzetničkom poslovanju radom u kompaniji Čar, zajedno sa ocem, koja se bavi proizvodnjom i trgovinom završnih građevinskih materijala.\nJedan od ključnih projekata kompanije Prvako Engineering je kompleks „Kraljevi Čardaci Spa” na Kopaoniku. Inovativni pristup u prodaji apartmana koji vlasniku donosi povrat investicije bez njegovog angažovanja, funkcionalno projektovanje, i brza gradnja dovelo je do neprekidnog rasta kompleksa od prvobitnih 1600 m² na sadašnjih 18320 m².\nDanas kompleks Kraljevi Čaradaci čini 307 apartmana, hotelski blok sa 55 soba, 5 restorana, SPA centar, mini Aqua park, kao i kongresni centar za 500 učesnika.\nPored pomenutog projekta, kompanija Prvako Engineering učestovala je kao izvođač građevinskih radova na tržnom centru Big Fashion kao i mnogim drugim centrima širom Srbije.\nKompaniju Stublina d.o.o. osnovao je gospodin Radovan Milojević 1993. godine. Stublina je porodična kompanija u koju je danas aktivno uključena i druga generacija porodice Milojević. Veoma uspešno se bavi proizvodnjom velikog broja artikala iz oblasti okova za aluminijumsku stolariju. U svom asortimanu broji preko 800 gotovih proizvoda za potrebe domaćeg i stranog tržišta, u šta spadaju proizvodi velikih serija, pogonskih ručica i kvaka, spojnica, brava, prihvatnih ploča, zasuna, okretnih i okretno-nagibnih okova, cilindara, kao i univerzalnih zatvarača vrata, kod nas poznatiji pod brendom „Diplomat“.\nKompanija Sunce osnovana je davne 1929. godine od strane gospodina Aleksandra Marinkovića kao mala porodična radionica za izradu bravarije. Sin Ljubiša i unuci Dušan i Vladimir, nastavljaju tradiciju i uspešno vode kompaniju koja danas ima više od 100 zaposlenih. Kompanija zahvaljujući osmodecenijskom radu sa ponosom zauzima lidersko mesto najuspešnijih kompanija u industriji proizvodnje energetski efikasne aluminijumske i PVC stolarije.\nKompanija Sunce Marinković ima strategiju pozicioniranja i diferencijacije kroz kreiranje dodatne vrednosti i inovativan pristup korišćenjem adekvatnog poslovnog softvera, najbolje segmentacije kupca i kreiranja individualnog pristupa kupcu, a trenutno se radi na implementaciji prvog online „webshop-a“ za kupovinu stolarije. Vladimir Marinković je osnivač udruženja „Infusion Group“ koja okuplja porodične firme iz Kragujevca, a koje je zasnovano na kompatibilnim poslovnim aktivnostima. Međusobnom saradnjom članovi unapređuju svoje poslovne mogućnosti i kreiraju nove poslovne poduhvate, uz kontinuiranu promociju zdrave poslovne klime i tržišnih odnosa.\nKompanija T-1 Ada osnovana je u mestu Ada u Vojvodini još 1986. godine od male kompanije koju su osnovali roditelji sadašnjeg vlasnika gospodina Tamaša i Arpada Tota. U početku kompanija je bila usmerena na opremu za rudnike koje je radila za kompanije kao što su Zastava iz Kragujevca i druge. Početkom devedesetih godina prošlog veka, usled velike ekonomske krize u Srbiji, kompanija T-1 Ada bila je prinuđena da promeni proizvodni program u okviru prehrambene industrije i okrenu se posebno ka proizvodnji potrošnim delovima za rad uljara.\nDanas se kompanija T-1 Abraziv bavi proizvodnjom habajućih rezervnih delova za takozvane pužne prese koje cede jestivo ulje iz uljnih semena. Nakon toga su započeli saradnju i sa kafilerijama, jer koriste slične mašine kao i oni.\nKompanija T-1 Abraziv Ada zauzima veoma bitno mesto, ne samo na domaćem, već i na svetskom tržištu u ovoj proizvodnoj niši. Kao potvrdu kvaliteta, kompanija poseduje sertifikat ISO 9001. Veliku pažnju, gospodin Tamaš Tot posvećuje izboru kadra koji ulazi u kompaniju te iz tog razloga organizuje razne programe u saradnji sa srednjom tehničkom školom u Adi.\nKompanija Tehnomarket je osnovana u Pančevu 1990. godine od strane gospodina Miroljuba Kršanina. Od, početka kompanija se specijalizovala za primenu aluminijuma u arhitekturi i industriji.\nPočetkom 2002. godine kompanija započinje ekstruziju aluminijumskih profila u sopstvenoj fabrici i po sopstvenoj tehnologiji. Paralelno, Tehnomarket na tržište uvodi aluminijumske kompozitne panele koji su danas standard za prestižne projekte u regionu i šire.\nProjekti poput Krestovsky Stadiona u St. Petersburgu, Ecobank HO i Kargo Centra Aerodroma u Gani, objekta Sinagoge Brooklyn u državi New York samo su neki od objekata izvedenih od strane Tehnomarketa u prethodnih 5 godina.\nGospodin Živojin Bolbotinović 1990. godine u Tekiji osnovao je trgovinsku radnju sa svega dva zaposlena radnika. Mala prodavnica vremenom, na stubovima porodične istrajnosti i volje, prerasta u vodeći trgovinski lanac u opštini Kladovo. Danas ovaj sistem čine različite delatnosti: trgovina, kao osnovna delatnost, zatim ugostiteljstvo, kao proširenje osnovne delatnosti i turizam, čime Kladovo, posle dugog niza godina, ponovo postaje važno ime na turističkoj mapi. Danas Tekijanka zapošljava više od 500 radnika u šest opština Timočke krajine što poslodavca čini ključnog u istočnom delu Srbije.\nGospodin Bolbotinović 2011. godine učestvovao je u osnivanju udruženja kompanija u oblasti trgovine koje su slične strukture i veličine, što se može posmatrati kao vid klastera. U okviru „DTL-a“ (Domaći Trgovinski Lanac) nalazi se 13 kompanija koje zapošljavaju preko 5.000 radnika, čija se centrala nalazi u Beogradu.\nŽivojin Bolbotinović navodi da je od samog osnivanja kompanije porodica bila ta koja mu je pružala bezgraničnu podršku. Ponosan je na činjenicu su pored njegovih roditelja i supruge, deca su se uključila u porodični posao odmah nakon završetka studija.\nKomapanija Testeral pripada grupaciji STS Kan čiji je vlasnik porodica Vidojević, koja je u preduzetništvu jos od 1971., dok poslovanje sa aluminijumom počinje 1996. Testeral se bavi proizvodnjom visko kvalitetnih arhitektonskih aluminijumskih i čeličnih konstrukcija, fasada, prozora i vrata. Kako pripadnik treće generacije u preduzetništvu Sanja (Vidojević) Stanimirović vodi poslovanje Testerala. Kompanija poseduje sve važne evropske sertifikate za proizvode kao i jasno definisana pravila organizacije i rada po usvojenim Evropskim standardima. To im je omogućilo da 95 odsto svoje proizvodnje plasiraju na tržišta Zapadne Evrope. Njihovi projekti mogu se naći u Austriji, Francuskoj, Nemačkoj, Italiji, Belgiji, Švedskoj i Švajcarskoj.\nKompanija Orašac je porodična kompanija osnovana 1988. godine od strane oca gospodina Vladete Tomaševića. Osim kvalitetom usluge i proizvoda, Orašac privlači kupce i povoljnim cenama. Kompaniju Orašac danas čine: četiri maloprodajna objekta, veleprodaja, pekara i hoteli Orašac.\nPoseduju više od 10.000 artikala u ponudi, a oprema koju poseduju u koju između ostalog spada oprema za čuvanje i skladištenje robe, kao i rashladna oprema najvišeg je kvaliteta. Gospodin Tomašević smatra da je od izuzetnog značaja pratiti trendove i voditi računa o tome šta je to što je njegovim kupcima potrebno kao i ubacivati nove proizvode u asortiman, oglašavati inovacije itd. Orašac ulaže u poslovanje po najvišim standardima, pa se mogu pohvaliti da su jedni od privih lanaca koji su uveli HACCP sistem.\nKompanija Orašac danas zapošljava više od 150 radnika i izuzetno se trude da ulažu u lokalnu zajednicu kroz brojne donacije, sponzorstva i učešća u humanitarnim akcijama. Gospodin Tomašević ističe da je njihov današnji uspeh izgrađen kako na kontinuiranom trudu i ulaganju tako i na izuzetno visokoj lojalnosti kupaca kojima je lanac maloprodaje Orašac prvi izbor.\nKompanija Unipromet d.o.o. osnovana je od strane gospodina Milisava Novičića 1989. godine. Osnovna delatnost kompanije je proizvodnja i ugradnja saobraćajne opreme za puteve i to različitih sistema čeličnih zaštitnih ograda, žičanih ograda, reflektujućih, apsorpcionih i transparentnih panela za zaštitu od buke i šavnih cevi, koji se proizvode u okviru dve fabrike i sopstvenog Pogona za toplo cinkovanje. Pored osnovnog poslovanja kompanija Unipromet danas poseduje i dve solarne elektrane.\nDve proizvodne fabrike godišnje prerade oko 60.000 t čelika godišnje. Oko 60 odsto svoje proizvodnje Unipromet plasira na 24 stranih tržišta, tako da su se proizvodi ovog preduzeća našli na tržištima Nemačke, Švajcarske, Austrija, Holandije, Švedske, Italije, Grčke, Poljske, Mađarske, Slovačke, Slovenije, Rumunije, Bugarske, Hrvatske, BiH, Crne Gore, Makedonije, Albanije, Rusije, Litvanije, Letonije, Estonije, Libije, Turske.\nUnipromet ima sopstveni razvojni centar, a proizvodi koji se u ovom trenutku finalizuju jesu ograde za zaštitu od peska i zaštitu puteva od nanosa snega, koje gospodin Novičić ističe kao izuzetno inovativne na tržištu.\nDanas kompanija broji više od 450 zaposlenih, ističe se po uspostavljenom sistemu korporativnog upravljanja u porodičnim kompanijama, kroz tri generacije porodice Novičić.\nPorodičnu tradiciju proizvodnje vina, dužu od 100 godina, pre desetak godina je preuzeo Miroslav Kovačević, stvarajući jednu novu, modernu vinariju, sa idejom da vinogradarska i vinarska iskustva svog oca i svojih dedova, uz pomoć najsavremenije vinarske tehnologije uvede u 21. vek. Gospodin Miroslav Kovačević već dugi niz godina neguje i širi vinsku kulturu u Srbiji, pa je to i glavni razlog nastanka Vinske kuće Kovačević u Irigu.\nDanas, Vinarija Kovačević ima i dugoročno ugovorenu i brižljivo kontrolisanu proizvodnju grožđa i mogu se pohvaliti mnogim nagradama na domaćim, ali i stranim takmičenjima za kvalitet proizvedenih vina.\nNa početku rada vinarija je proizvodila 10.000 litara, da bi od 2003. godine, svake godine proizvodnja rasla za 50 odsto, te danas iznosi preko 650.000 boca. Vinarija Kovačević se prepoznaje pre svega po Chardonny-u i Aurelius-u, gde se kvalitet razvija u pravcu Rajnskog Rizlinga, Sauvignon Blanc, Rose, Bermet crveni i Bermet beli, penušavo vino Kovačević, vinima proizvedenim na 10 hektara vinograda u vlasništvu porodice Kovačević i još oko 100 hektara kooperanata sa Fruške gore.\nPorodična trgovina Viva osnovana je 1992. godine koja je upornim zalaganjem čitave porodice Andjelkovic od male trgovine prerasla od Z.T.R. „VIVA“ u Viva Group koju čine povezana pravna lica Viva92 d.o.o., Kanea d.o.o. i Vele Viva d.o.o.\nViva Group čiji je osnivač, vlasnik i direktor Dragan N. Anđelkovic, bavi se veleprodajom i maloprodajom robe široke potrošnje i trenutno ima oko 200 stalno zaposlenih radnika. Veleprodajna mreža svakodnevnim snabdevanjem pokriva oko 60 odsto teritorije Republike Srbije, a maloprodajnu mrežu čini 7 objekata – od toga 5 objekata formata do 150m² i 2 objekta formata do 500m².\nKompanija Yugometal, osnovana 1990. godine od strane oca Đorđa Ivkovića, postavila je osnov za razvoj savremenog i modernog distributivnog servisa koga čine usluge prodaje, logistike, distribucije i prerade proizvoda crne metalurgije. Prvobitna delatnost kompanije je bila isključivo prodaja čelika na veliko, a danas je kompanija svoje poslovanje koncentrisala na servis i distribuciju čelika visokih kvaliteta.\nKompanija Yugometal danas zapošljava 18 ljudi i jedan od vodećih distributera proizvoda pocinkovanih i plastificiranih pocinkovanih limova na tržištu Republike Srbije, a svoje poslovanje uspešno realizuje i na tržištima Bosne i Hercegovine, Crne Gore i Makedonije. Vizija kompanije Yugometal je da bude priznati i pouzdan brend u čeličnoj industriji, a gospodin Ivković posvećen je kreiranju atmosfere kojom se podstiče timski rad, obuke, stalno učenje, inovativnost i kreativnost.\nPostoji trend „online“ kupovine koji je prisutan i u delatnosti trgovine čelikom, pa kompanija Yugometal trenutno radi na uvođenju ovog koncepta u svoje poslovanje.


Kvar u pogonima Petrokemije saniran, proizvodnja ne kreće\nTanjug 11. oktobra 2021. 10:32\nZAGREB – Kvar u pogonima Urea i Amonijak hrvatske Pertokemije je saniran, ali proizvodnja u njima do daljeg neće biti pokrenuta zbog situacije sa rekrodno visokim cenama gasa i CO2, saopšteno je iz kompanije.\n„Tehnički kvar na postrojenjima za proizvodnju uree i amonijaka uspešno je saniran. Postrojenja Urea i Amonijak ostaju do daljeg u zastoju zbog optimizacije poslovanja i prilagođavanja poslovanja stanju na tržištu gasa i istorijsko visokim cenama gasa i CO2 u Evropi“, objavila je kompanija iz Kutine na Zagrebačkoj berzi, prenosi Hina.\nIz Petrokemije navode da će u skladu s propisima izvestiti o daljim kretanjima s prilagođavanjem poslovanja i trajanju zastoja proizvodnje, dodajući da su obezbeđene dovoljne količine mineralnog đubriva za podmirenje potreba domaćeg i regionalnog tržišta tokom perioda obustave proizvodnje.\nPrema ranije objavljenim podacima, neto dobit Petrokemije je u prvom polugodištu 2021. godine iznosila 48 miliona kuna (6,39 miliona evra), što je za 80 posto manje nego u istom periodu prošle godine.\nPrihodi od prodaje su istovremeno pali za pet posto, na 918 milona kuna (122,2 miliona evra), pri čemu su ukupni poslovni prihodi smanjeni za tri posto na 936 milona kuna (124,6 miliona evra), dok su poslovni rashodi skočili za 23 procenta na 888 miliona kuna (118,2 miliona evra).


Iran objavio snimak pregovora sa Britancima tokom zauzimanja tankera - Sputnjik Srbija\n05:56 16 Jul 2020\n10:42 29.07.2019 (osveženo 12:07 29.07.2019) Preuzmite kraći link\n„Ne dovodite živote u opasnost. Tanker je pod našom kontrolom. Naređujemo vam da se ne mešate u našu operaciju“, saopštili su pripadnici iranskih snaga.\nSnimak prati snage iranske vojske koje su 19. jula zadržale tanker „Stena impero“, zbog navodnog narušavanja pomorskih zakona, nakon što je brod navodno ignorisao upozorenja, isključio uređaj za pozicioniranje i sudario se sa iranskim ribarskim brodom.\nIako je Teheran ranije upozorio da bi mogao da zauzme britanski brod zbog sukoba sa Londonom u vezi sa prethodnim zadržavanjem iranskog supertankera „Grejs 1“, iranski zvaničnici su insistirali da zadržavanje „Stene impero“ nije predstavljalo „odmazdu“.\nBritanski marinci zadržali su „Grejs 1“, koji je prevozio iransku naftu, u Gibraltarskom moreuzu 4. jula, sumnjajući da je brod plovio za Siriju i time prekršio sankcije EU protiv te zemlje.


Mleko ponovo na ispitu – AGRO VESTI by agronews.rs\nHome Poljoprivreda Aktuelno Mleko ponovo na ispitu\nNov 12, 2014 | Aktuelno, fokus, Poljoprivreda, Srbija, Stočarstvo, Teme, Vesti\t|\nKada je 2010. godine nastupila nestašica mleka, nije bilo iznenađenih jer je toj pojavi prethodilo smanjenje premija po litru mleka godinu dana ranije, što je dovelo i do pada proizvodnje, ali i smanjenja stočnog fonda.\nNajavu ministarke poljoprivrede Snežane Bogosavljević Bošković da se još ne zna da li će se u narednim godinama isplaćivati premija za mleko, svi su dočekali sa nevericom i pitanjem „zašto baš sada, kada je mlekarski sektor konačno počeo da staje na noge“.\n„Za naredne godine još ništa nije gotovo, analiziraju se neka moguća rešenja i traže načini da se sredstva koja se investiraju u poljoprivredu na najefikasniji način koriste, ali to su za sada još uvek predlozi“, izjavila je ministarka početkom ovog meseca.\nAko zaista još ništa nije gotovo, svi sagovornici agronews-a upozoravaju da razgovori u Vladi ne treba nikako da idu u smeru ukidanja ili smanjenja premija u 2015. godini jer bi to vratilo točak unazad i na dugi rok dovelo u pitanje ovu proizvodnju.\nOni se slažu da sistem premiranja treba izmeniti, s tim što bi stručnjaci to uradili na jedan, a proizvođači mleka na drugačiji način.\nStručnjaci naime upozoravaju da se i sa premijama od sedam dinara po litru količina proizvedenog mleka u Srbiji smanjuje, a kao ključni razlog za to navode činjenicu da su mere agrarne politike od 2010. godine bile usmerene dominantno na velika gazdinstva, dok su mala, na kojima se odvija najveći deo proizvodnje, ostala u zapećku i bez dinara premija.\nPodaci Republičkog zavoda za statistiku pokazuju da je proizvodnja mleka u 2013. godini za 1,7 procenata manja nego godinu dana pre toga.\nZato struka predlaže da se premije fokusiraju na mala poljoprivredna gazdinstva, ali i ona srednje veličine, jer veliki mogu da koriste prednosti ekonomije obima.\nPrimarni proizvođači mleka međutim tvrde da se rasprava može voditi samo oko ukidanja lineralnog premiranja, tako što će se premije dodeljivati prema kvalitetu.\nPremije dati malima\nProfesor Ekonomskog fakulteta u Subotici Rade Popović kaže za agronews da pravo na korišćenje premija ostvaruje svega 11 odsto gazdinstava od 156 hiljada gazdinstava koja se bave proizvodnjom mleka u Srbiji. To su velike farme koje dobijaju sedam dinara po litri mleka.\nProblem je međutim u tome što se, prema njegovim rečima, najveći deo mleka u Srbiji proizvodi još uvek na malim i gazdinstvima srednje veličine, pa tako gazdinstva sa do 20 grla proizvode gotovo 80 odsto mleka. To su gazdinstva koja ne dobijaju premije.\nU nedavno objavljenoj studiji koja se bavi efektima mera agrarne politike na sektor mleka, Popović pokazuje da se od 2003. godine iznos premija za mleko po litru smanjuje sve do 2010. godine. Tako je u 2009. iznos premija dostigao najniži nivo od jednog dinara po litru, da bi se u narednim godinama povećao sve do trenutnih sedam dinara.\nMeđutim, u ovom periodu je uspostavljena minimalna granica za proizvodnju mleka po kvartalu koja je uslov za dobijanje premija od sedam dinara po litru, što znači da je veliki broj farmi isključen iz premiranja.\nEfekti takve politike su, kako je navedeno u studiji, rezultirali povećanjem proizvodnje mleka na velikim farmama, dok se na onim manjim smanjuju količine.\nUpravo zbog toga, Popović predlaže da se premije preusmere na mala i srednja gazdinstva.\n”Iskreno ne verujem da bi ukidanjem premija došlo do značajnijeg smanjenja u proizvodnji mleka, koja svakako ima negativan trend, jer premije već sada ne dobijaju mala poljoprivredna gazdinstva. Upravo najveći pad u proizvodnji mleka u ovom i prethodnom periodu dolazi od strane malih poljoprivrednih proizvođača, koji zbog starosti i nedostatka naslednika napuštaju liniju proizvodnje kravljeg mleka”, kaže on.\nPopović tvrdi da velika poljoprivredna gazdinstva mogu da koriste prednosti ekonomije obima i proizvode kvalitetno mleko uz niže troškove po litri proizvedenog mleka.\nZašto gurate točak unazad\nPredsednik Upravnog odbora proizvođača mleka Srbije Ljubiša Jovanović kaže za agronews da su farmeri tek sada, posle nekoliko godina uspeli da se oporave od smanjenja premija i lošeg odnosa države.\n„Uspeli smo da vratimo priču na početak posle velikih problema, sektor se počeo oporavljati i mleko liči da je dobar biznis, ali ne treba zaboraviti da proizvođači nisu lišeni dugova. Ne postoji farmer u Srbiji koji nema balans dugova. Ako bi se premije smanjile, sigurno bi se točak vratio unazad i niko u ovom sektoru ne bi znao čime da nastavi da se bavi“, kategoričan je Jovanović koji je na čelu udruženja koje okuplja velike proizvođače mleka.\nOn nikako ne deli Popovićev stav da krupne proizvođače treba isključiti iz politike premiranja i pita zbog čega nužno znači da neko ko ima hiljadu krava treba da bude lišen ove vrste podsticaja ako je to čovek koji investira u proizvodnju.\n„Sa Ministarstvom poljoprivrede možemo samo da razgovaramo o tome da se ukine linearno premiranje jer ćemo se suočiti sa problemom u kvalitetu mleka. To znači da treba uvesti premije prema kvalitetu. Nikako ne treba praviti razliku između velikih i malih proizvođača jer se to dogodilo za vreme mandata Saše Dragina i dovelo je do gubitka mleka“, kaže on.\nSa njim se slaže i predsednica Centralne asocijacije proizvođača mleka Vojvodine Sanja Bugarski koja tvrdi da bi svako smanjenje ili ukidanja premija ostavilo velike posledice po sektor mleka u Srbiji.\n“Naš višedecenijski predlog jeste da se napravi nezavisna laboratorija za uzorkovanje i analizu mleka, pa čim se to dogodi premije deliti po kvalitetu mleka”, navodi ona.\nOna tvrdi da ne postoji nijedan razlog za ukidanje premija za mleko, čak ni od 2016. godine koja se i ranije najavljivala kao prva godina od kada će se ukinuti premije zbog usklađivanja sa politikom EU.\n„Ukidanje premija znači kraj ove proizvodnje i ne vidim šta tu ima nejasno. Moguće je jedino da za 15-20 godina kada uđemo u Evropsku uniju dođu Danci i Holanđani da pokupuju naše propale farme pa bi oni mogli da se bave ovom proizvodnjom, jer su to uradili u Rumuniji“, kategorična je ona.\nMlekare imaju još jedan problem\nPrema rečima direktora Niške mlekare Zvezdana Gavrilovića, smanjenjem premija najviše bi bili ugroženi proizvođači mleka, ali bi i mlekare, potisnute konkurentskom robom iz uvoza, bile u teškom položaju.\n“Pitanje je da li bi na svojim leđima mogli sve to da iznesemo”, kaže ovaj sagovornik agronews-a koji tvrdi da su premije dobre podsticajne mere.\nNajbolje rešenje bi, prema njegovim rečima, bilo da se u 2015.godini premija zadrži na sedam dinara po litru mleka, a da se od 2016.godine ona smanji na četiri dinara.\n“Zavisno od kvaliteta, cena litra mleka u otkupu je od 30-40 dinara bez uračunavanja PDV-a i premija, a kada se i to ukalkuliše farmer za litar mleka bolje klase dobije oko 50 dinara. Samo ova cena može da održi primarnu proizvodnju”, tvrdi Gavrilović koji dodaje da srpski farmeri koji proizvode mleko ekstra klase dobijaju gotovo isto po litru kao i evropski farmeri.\nUpitan da li strahuje da bi naredne godine mogla da se ponovi 2010. godina, kada je bila nestašica mleka, Gavrilović tvrdi da mu nije svejedno, pogotovo što bi mlekare sada bile u težem položaju nego pre četiri godine.\n“U odnosu na 2010. godinu, pali su prelevmani i carine na uvoz gotovih mlečnih proizvoda, što bi moglo da utiče na veći uvoz i da dodatno optereti proizvodnju i preradu mleka u Srbiji”, tvrdi on.\nTakve tendencije bi dodatno mogla da podgreje i situacija u kojoj je Evropa prezasićena mlekom zbog nemogućnosti da svoje proizvode izvozi u Rusiju, pa će svaku priliku iskoristiti za osvajanje novih tržišta.\nDa su premije slamka spasa za proizvođače govori u prilog i poseta ruskog premijera Vladimira Putina Beogradu, nakon koje su Srbiji otvorena vrata za izvoz sira u Rusiju, a sira nema bez mleka.\nTags: ekonomski fakultetljubiša jovanovićpremije za mlekoproizvođači mlekarade popovićsanja bugarski\nSomborski "Somboled" smanjio je za 15% otkup mleka od malih proizvođača. Mera je privremena, jer kako saznaje RTV, nema tehničkih uslova za otkup mleka.